
Nakon što je Europska zajednica priznala Republiku 
Hrvatsku kao samostalnu državu, a pogotovo nakon njenog 
primanja u Ujedinjene narode, opetovano se čuju u javnosti i 
u tisku izjave nekih političara, pa i ponekog kulturnog radnika, 
kako je time ostvaren 900-ljetni san Hrvata da zadobiju vlastitu 
samostalnu državu. Neki znaju čak ustvrditi da su ovime 
Hrvati prvi puta u pisanoj povijesti postignuli vlastitu, suverenu 
državu. Ne kanim istraživati, pa ni pretpostavljati, što je uzrok 
takvim tvrdnjama, da li neznanje ili pak želja da se uvećaju 
zasluge i uspjesi vladajuće političke garniture. Činjenica je da 
su takve tvrdnje posve neistinite. Apsurdno je tvrditi da tek 
sada, prvi put u pisanoj povijesti, imamo vlastitu samostalnu 
državu, pa ne kanim ovdje ni pobijati niti dokazivati neistinitost 
ove tvrdnje, jer pretpostavljam da i oni koji su polazili “Šuvarove 
škole" znaju za postojanje kraljeva Tomislava, Krešimira i 

Zvonimira i njihovu samostalnu Hrvatsku od Drave do 
Jadranskog mora te od Sutle do Drine. Malo je upitnija ona 
tvrdnja o ispunjenju 900-godišnjeg sna, jer se tu obično miješaju 
dva sasvim različita pojma: vlastita samostalna država i vladari | 
narodne krvi. Zato ću se na tom pitanju malo dulje zadržati. 

Odmah treba kazati da Hrvatska kao država nije ništa 
izgubila od svoje suverenosti time što su 1102. godine vladare 
narodne krvi na hrvatskom prijestolju naslijedili tuđinci, 
Arpadovići. Time su samo vladarska prava hrvatskih kraljeva 
prešla na zakonite hrvatske kraljeve iz dinastije Arpad. Kod 
toga je sasvim sporedna činjenica što su oni uz to bili još i 
vladari Ugarske. Te dvije države nijesu time ušle ni u kakvu 
državnopravnu zajednicu osim što su bile povezane osobom 
istoga vladara, odnosno što su bile u personalnoj uniji. Osim 
osobe istoga vladara Ugarskoj i Hrvatskoj ništa drugo nije bilo 
zajedničko, ni vojska, ni uprava, ni sudstvo, niti išta što čini 
suverenitet jedne države. Zato je pogrešno kad se u 
historiografiji te dvije zasebne države nazivaju zajedničkim 
imenom hrvatsko-ugarski. Sve od 1102. do 1918., koliko je 
Hrvatska proživjela s Ugarskom pod istim vladarima, a neko 
vrijeme i u realnoj uniji (od hrvatsko-ugarske nagodbe 1868. 
godine), nikada nije postojala država koja bi se zvala Ugarsko- 
Hrvatska. Uvijek su to bile dvije posebne države. ; 


Nakon što je izumrla dinastija Arpad hrvatski narod, 
odnosno oni koji su politički predstavljali tajnarod u hrvatskom 
državnom saboru, u više navrata, prema političkim prilikama, 
birali su samostalno, a nekada i namećući Ugarskoj (to je bio 
slučaj s dinastijom Anjou), vladare iz različitih europskih 
vladarskih obitelji. Tako su se na hrvatskom prijestolju do 
1918. godine izredale dinastije Anjou (Anžu), Luksemburg, 
Jagiello i Habsburg. Kraljevi iz navedenih dinastija nijesu bili 
samo vladari Hrvatske i Ugarske nego redovito još neke ili još 
nekih europskih država. Bila je, naime, redovita praksa u 
srednjem vijeku, pa i duboko u novi vijek, da su europskim 
zemljama kraljevali vladari iz nekoliko poznatih vladarskih 
obitelji, koje su najčešće po baštinskom pravu, koje je bilo 
međunarodno usvojeno, silom ili milom zadobivali krune raznih 
zemalja, koje inače nijesu imale nikakve, često ni geografske, 
međusobne veze. Tako je primjerice Ljudevit I. Anjou vladao 
ujedno Hrvatskom, Ugarskom i Poljskom, Sigismund 
Luksemburški bio je ujedno car njemački, te kralj Češke, 

Ugarske i Hrvatske. Austrijska grana Habsburgovaca uz svoje 
nasljedne zemlje (Austrija, Štajerska, Koruška i Kranjska) u 
kojima su bili nasljedni nadvojvode, nosili su kraljevske krune 
Hrvatske, Ugarske i Češke. 


Da li je vladar u nekoj zemlji domaće ili tuđinske krvi, to 
se zapravo u srednjem vijeku nije ni primjećivalo. Siroki 


«narodni slojevi nijesu imali politička prava, te im je kralj bio 


samo daleki pojam, a plemstvo i visoko svećenstvo, koje je 
tvorilo politički narod i koje je preko državnog sabora imalo 
političku vlast u zemlji, bilo je povezano ne samo s vladarom 
nego i s vladajućim staležima drugih zemalja zajedničkim 
društvenim poretkom (feudalizmom) i zajedničkim jezikom. 
Latinski jezik nije bio samo jezik Crkve nego i jezik znanosti, 


diplomatski jezik svih europskih država (u Hrvatskoj sve do 


1848. godine), a i govorni jezik viših društvenih slojeva. 


Koliko je malo za suverenostjedne zemlje značila činjenica 
da li su joj vladari domaće ili tuđinske krvi, pokazat ću na dva 
jasna primjera, na primjerima Španjolske i Engleske. Tijekom 
XVI. i XVII. stoljeća Španjolskom su vladali austrijski 
Habsburgovci, odnosno jedna njihova grana (Karlo V. i njegovi 
potomci), a od početka XVIII. stoljeća do revolucije 1931. 
godine jedna grana francuskih Bourbona. | današnji španjolski 
kralj Juan Carlos je potomak dinastije Bourbona. Ipak, kroz to 
vrijeme Španjolska nije bila podložna ni Austriji ni Francuskoj. 
Naprotiv, upravo pod Habsburgovcima.ona je postala svjetska 
velesila i vladala je velikim kolonijalnim imperijem. 


Od 1066. godine, kad ju je osvojio normanski vojvoda 
Vilim Osvajač, do današnjeg dana, Engleska više nije imala 
vladara anglosaske krvi. Poslije Normana na engleskom 
prijestolju izredalo se je nekoliko tuđinskih dinastija: francuski 
Plantageneti, škotski Stuarti, jedna grana njemačkih vladara 
Hannovera, te najzad, od 1901, potomci njemačkih knezova 
Sachsen-Koburg, kojoj kući pripada i današnja kraljica 
Elizabeta II. Zapravo, izuzevši Francusku kojom su od njezina 
postanka do francuske revolucije 1789. vladali kraljevi 
francuske krvi, teško bi bilo naći drugu europsku zemlju u kojoj 
bar neko vrijeme nijesu vladali kraljevi tuđinske krvi. 

Ipak, nešto je složenije stanje nastalo kada je jedan 
vladar nosio krune različitih zemalja. U takvim slučajevima bili 
su prinuždeni organizirati neke dvorske urede preko kojih je 
Kruna usklađivala svoja vladarska prava s različitim ustavima 
svojih zemalja, te je uvijek prijetila opasnost da će povrijediti 
te ustave ili centralizmom ograničavati suverenost nekih od tih 


zemalja. U pravilu ta je opasnost postojala u odnosu vladar- ' 


ustavna prava pojedine zemlje, ane u međusobnim odnosima 
zemalja koje su imale zajedničkog kralja. Tako primjerice u 
doba apsolutizma cara Josipa II. Ugarska i Hrvatska nijesu 
bile podvrgnute Austriji, nego su austrijske zemlje jednako 
kao Ugarska i Hrvatska bile podvrgnute vladarevu apsolutizmu 
i centralizmu. Činjenica što se više različitih, međusobno 
nezavisnih zemalja nalazilo pod vladavinom istoga suverena 
imala je i tu negativnu posljedicu da vladar zbog otpora 
“staleža i redova", tj. političkog naroda pojedine zemlje, koji su 
ljubomorno čuvali svoja staleška i ustavna prava, nije mogao 
provesti nekakvu napredniju reformu kao što su to mogli 
učiniti vladari, bili oni domaće ili tuđinske.krvi, koji su vladali 
samo jednom državom. 


“No nijesu uvijek vladari bili oni koji su krnjili ili pokušavali 
krnjiti suverena prava hrvatske države. Bilo je slučajeva u 


hrvatskoj državnopravnoj povijesti kada se je sam hrvatski 


državni sabor iz različitih pragmatičnih razloga odricao dijela 
svojih suverenih prava. Tako je odlukom Sabora 1790. Hrvatska 
povezala s, Ugarskom svoju izvršnu vlast, ali je i nadalje 
zadržala neokrnjenu zakonodavnu vlast. Prilikom zasjedanja 
zajedničkog sabora u Požunu (danas Bratislava) delegati 
hrvatskog sabora nijesu sjedili među zastupnicima Ugarske 
nego izdvojeno, desno od predsjednika. Njihovi glasovi nijesu 
se brojili s glasovima zastupnika Ugarske, nego su kao 
predstavnici posebnog kraljevstva imali pravo veta za sve one 
zakone koje bi prema ranijim napucima hrvatskog sabora 
ocijenili neprihvatljivim za Hrvatsku. Zakoni protiv kojih bi 
hrvatski delegati uložili veto imali su zakonsku snagu samo za 
Ugarsku, dok su preko Drave, u Hrvatskoj, vrijedili drugi, 

hrvatski zakoni. Tako je to trajalo do 1848. godine, kada je 
došlo do rata između Hrvatske i Ugarske i do prekida svih 
državnopravnih veza izmedu te dvije države, nakon što je 
hrvatski ban Josip Jelačić s vojskom prešao Dravu. 

Drugo, još značajnije ograničenje hrvatskog državnog 
suvereniteta nastalo je sklapanjem hrvatsko-ugarske nagodbe 
1868. godine, za što opet snosi krivnju hrvatska strana. Nakon 
pada Bachova apsolutizma, kada se je tijekom šezdesetih 
godina XIX. stoljeća u čitavoj habsburškoj monarhiji raspravljalo 
o ustavnoj preobrazbi te složene međudržavne zajednice, u 
hrvatskom državnom saboru hrvatska narodno-liberalna. 
stranka bila je vladajuća stranka. Upravo u tim sudbonosnim 
godinama za sve habsburške zemlje ova je stranka svu svoju 
pažnju posvećivala tajnim pregovorima i dogovorima sa Srbijom 
ostvaranju zajedničke države i čak se je prema Srbiji obvezala 
da će izbjegavati svaki dogovor bilo s Ugarskom bilo s 
Austrijom. Tako nijesu posvetili dovoljnu brigu ni oko izbora 
1867. godine, te su na njima većinu dobili mađaroni, koji su 
zatim sklopili za Hrvatsku veoma nepovoljnu nagodbu s 
Ugarskom. No i u tom za Hrvatsku najnepovoljnijem 
državnopravnom položaju u odnosu na Ugarsku, Hrvatska je 
i nadalje sačuvala svoj poseban politički individualitet s 
posebnim političkim područjem i potpunom zakonodavnom i 
upravnom autonomijom u resorima unutrašnje uprave, sudstva, 
školstva i bogoštovlja, pa i s vlastitim vojničkim jedinicama, 
hrvatskim domobranstvom. ' 

Hrvatska je kao država prestala postojati tek 1918. godine 
kada je odlukom Narodnog vijeća Države Slovenaca, Hrvata i 
Srba (jednomjesečne države nastale od južnoslavenskih 
zemalja nakon raspada Austro-Ugarske) bez ikakva prethodnog 
dogovora i ugovora stupila u zajedničku državu s kraljevinom 
Srbijom, što hrvatski sabor nikada nije potvrdio. 

Za vrijeme II. svjetskog rata, uz pomoć i pod zaštitom 
jedne od zaraćenih strana, hrvatska država obnovljena je pod 
imenom Nezavisna Država Hrvatska u svojim povijesnim 
granicama iz vremena kraljeva Petra Krešimira i Dmitra 

Zvonimira, od Sutle do Drine i od Drave do Jadranskog mora. 
Nije to bila nikakva “tzv. država", kako su je u javnosti nazivali 
za vrijeme jugokomunističke vladavine, nego prava država, 
priznata od većeg broja država ne samo jednoga zaraćenog 
bloka nego i od nekoliko neutralnih država. Oni koji joj niječu 
državnost zbog njezina donekle satelitskog položaja u odnosu 
na velesilu kakva je bila tada Njemačka, zaboravljaju da su 
nakon rata sve zemlje istočne Europe i po svojem društveno- 
političkom uređenju i po pripadnosti Varšavskom paktu bile 
sateliti Sovjetskog Saveza, koji je u njima i u vrijeme mira, sve 
do svojeg raspada, držao okupacione vojničke jedinice. Pa 


ipak, cijeli ih je svijet smatrao pravim a ne takozvanim: 


državama. Još manje se može NDH zanijekati puna državnost 


zbog njena tobožnjeg fašistoidnog društveno-političkog: 


sustava. Kao što su boljševički SSSR, nacistička Njemačka i 
fašistička Italija bez obzira na njihove autoritativne vladavinske 
sustave bile i ostale prave države, ni Hrvatska nije bila manje 
država zato što je imala ustašku vladavinu. 


Odluka hrvatskog sabora od 25. lipnja 1991. o proglašenju 
potpune nezavisnosti Republike Hrvatske s granicama 
" dotadašnje SR Hrvatske (koji nadnevak bi zapravo trebalo 
slaviti kao dan hrvatske državnosti) značila je ponovnu 
uspostavu hrvatske države nakon prekida od 46 godina, a ne 
nakon devet stoljeća. Priznavanjem ove činjenice nikako se 
ne umanjuje povijesno značenje te saborske odluke, niti se 
podcjenjuju napori hrvatskog vrhovništva i diplomacije, kao i 
napori brojnih priznatih i nepriznatih skupina i pojedinaca za 
njezino međunarodno priznanje, a koji su napori okrunjeni 
primanjem Hrvatske u Ujedinjene narode. Ovo “je samo 
konstatiranje činjenice da Hrvatska država nije novonastali 
skorojević nego da ima tisućugodišnju tradiciju i kontinuitet 
prekinut samo u dva navrata za vrijeme trajanja prve i druge 
Jugoslavije. pe 


Frano Čačija 
PRETVORBA 


U posljednje vrijeme bivamo svjedoci sve agresivnije, 
primitivne propagande raznih “političkih čimbenika" koji 
hrvatskom pučanstvu pokušavaju prodati parole u stilu nekada 
do krajnosti zlorabljene “Tvornice radnicima zemlja seljacima". 
Po uzoru na prošlo-svršena vremena zagovaraju podjelu 
odnosno prodaju dionica sa značajnim popustom uposlenima 
u poduzećima koja podliježu procesu pretvorbe vlasništva. 
Jasno je da mnogi vole kada im se obećava nešto dati, ne 
misleći pritom koliko je to pravično u odnosu na dijelove 
pučanstva koji ne uživaju te povlastice. Ova je jeftina politička 
propaganda kod dijela pučanstva polučila i određene simpatije, 
što je u biti cilj tvoraca i propagandista te ekonomske alkemije. 


Najveći uzrok problema vezanih uz pretvorbu vlasništva 
jest kvazi-ekonomsko eksperimentiranje nekih naših 
samozvanih ekonomskih eksperata, koji su razvijali 
samoupravni socijalizam, tj. ekonomsku glupost, po uzoru na 
socijaliste utopiste, te su kao tvorci prelaznog oblika iz 
socijalizma u komunizam po svijetu provodili dobro plaćene 
propagandne djelatnosti. Ove su zbog svoje relativne 
tajnovitosti (budući se tim ekonomskim maštarijama u svijetu 
nitko ekonomski obrazovan nije želio zamarati, kao i radi 
pomoći od dijela međunarodnih čimbenika, koju je uživala 
balkanska tamnica naroda), u početku privlačile i neke 


. radoznale osobe što su dolazile slušati predavanja ekonomskih 


čudotvoraca, kako su oni predstavljani od strane režima. 


Usprkos vrlo uljepšanim ekonomskim rezultatima ubrzo 
se pokazala sva beznadnost tog eksperimenta, kao i samoga 
državnog socijalizma, jer samoupravni socijalizam u biti i nije 
ništa drugo do državni socijalizam. Razlika između tih kvazi- 
gospodarskih oblika je u tome što je u samoupravljanju državno 
Vlasništvo samo formalno postalo društveno, dočim je država 
i dalje ostala stvarni vlasnik društvenog gospodarstva. 

Dolazi do napuštanja socijalizma u većini socijalističkih 
zemalja, budući da on kao sustav utemeljen na neslobodi 
pojedinca, trgovine i poduzetništva nije mogao ni opstati u 
gospodarskom i svekolikom nadmetanju s dostignućima 
zemalja slobodnog svijeta. Hrvatska, kao i druge države koje 
su imale socijalističko uređenje, pri prijelazu na slobodno 
poduzetništvo i slobodno tržišno gospodarstvo nailazi na 
mnoge teškoće pri pretvorbi državnog (društvenog) vlasništva. 


Kod država koje vrše pretvorbu vlasništva uočljivo je 
korištenje više modela pretvorbe, koji se razlikuju od države 
do države. Ti modeli nalaze se u rasponu od modela gdje 
cjelokupno pučanstvo (po određenom ključu) dobiva 
vrijednosne papire do određenog postotka vrijednosti 
gospodarstva, kojima mogu kupovati dionice bilo kojeg 
poduzeća obuhvaćena pretvorbom, do modela pretvorbe po 
kojem pučanstvo ne dobiva izravno nijedan dio vrijednosti 
gospodarstva. 


U Hrvatskoj se susrećemo s mnogim problemima koje 
ostale države koje napuštaju socijalizam uglavnom nemaju. 
Od ratnih razaranja, okupiranih i opljačkanih područja, potrebe 

«stvaranja i opremanja obrambenih snaga koje će osloboditi 
okupirane dijelove naše domovine (ukoliko to ne bude moguće 


ostvariti političkim sredstvima) sa što manje ljudskih žrtava, . 


pa do osiguranja sredstava za potrebe prognanika i izbjeglica, 
obnove i izgradnje. Zato je potrebito kod dijela uposlenih 
otkloniti iluziju koju su im nametali kumrovački kadrovi sa 
ciljem učvršćenja svojih privilegija, obmanjujući ih. pričama 
kako su poduzeća vlasništvo uposlenih u tim poduzećima. 
Lako je naime dokazati da je uglavnom neutemeljena tvrdnja 
kako su uposleni u poduzećima izgradili ta poduzeća. Za 
ekonomski razvoj poduzeća naime nisu bili presudni rezultati 
ekonomskog poslovanja. Mnoga poduzeća razvijala su se 
zahvaljujući inozemnim kreditima koje je uglavnom plaćalo i 
plaća svekoliko pučanstvo, ili neekonomskim kreditima od 
domaćih banaka (s vrlo malenim ili čak bez kamata) što je isto 
tako plaćalo svekoliko pučanstvo inflacijom te padom životnog 

standarda, ili raznim privilegijama kod uvoza potrebitog 
repromaterijala i strojeva. Mnoga poduzeća nastala su na 
nacionaliziranoj imovini te zahvaljujući devizama tzv. starih 
deviznih štediša pomoću kojih su uvozili razne potrepštine, 


kao i raznim državnim monopolima kojima su bila zaštićena u 


odnosu na privatni sektor koji se zato nije smio baviti 
gospodarskim djelatnostima povlaštenih poduzeća. 


Svi čimbenici koji zagovaraju podjelu ili prodaju poduzeća: 
sa značajnim popustima vrijednosti  —uposlenima u tim 
poduzećima koja su obuhvaćena procesom pretvorbe (a pritom 
se pozivaju na samoupravljanje i društveno vlasništvo) moraju 
dati odgovore na slijedeća pitanja: Kakve dionice mogu dobiti 
odnosno kupiti (s popustom) uposleni u poduzećima koja su 
okupirana, opljačkana, razrušena, te kao takva nemaju nikakvu 
ekonomsku vrijednost, dok osobe koje su bile uposlene u tim 
poduzećima sada uglavnom kao prognanici imaju još manje 
ekonomskih sredstava kojima bi mogli kupovati neke dionice? 
Kakve dionice mogu dobiti uposleni u javnim poduzećima, tj. 
poduzećima u državnom vlasništvu, koja nisu obuhvaćena 
procesom pretvorbe vlasništva, te one osobe koje su u 
proteklom boljševičkom režimu praktično bile kažnjene i nisu 
mogle doći do radnog mjesta? Kakve dionice mogu dobiti 
osobe koje su za svoje devize dobivale precijenjene dinare 
(zaposleni u inozemstvu), te stari devizni štediše čije su 
devize bez njihove volje utrošene u financiranje razvoja 
poduzeća? Kakve dionice mogu očekivati pravi prvotni vlasnici 
nacionalizirane imovine na kojoj su nastala mnoga poduzeća, 
koji u najpovoljnijem slučaju mogu očekivati povrat svoje 
imovine, što praktično znači da je ta imovina od nacionalizacije 
do povrata praktično ustupljena državi (poduzeću) na korištenje 
bez odgovarajuće nadoknade? A prije svih odgovora potrebno 
je dati odgovor na pitanje kakve dionice mogu dobiti invalidi 
domovinskog rata, te obitelji hrvatskih vitezova koji su svoje 
živote položili za obranu domovine? Bez njihove žrtve kao i 


Žrtava osoba koje su krvarile i krvare na braniku Domovine ne 


bi sada niti bilo Republike Hrvatske, a time ni dionica koje bi 


Lore 


se dijelile ili s popustom prodavale uposlenima u pojedinim 
dijelovima našeg gospodarstva. 

Obveza Republike Hrvatske je da obnovi i izgradi domove 
i gospodarstva svim Hrvatskoj lojalnim građanima, čija su 
dobra oštećena odnosno uništena u ratnim djelatnostima koje 
su se odvijale ili se još uvijek odvijaju na pojedinim područjima, 
te ih dovede u stanje u kojemu su se nalazila prije srpsko- 
četničke agresije, te na taj način koliko je moguće pravičnije 
raspodijeli materijalne troškove rata. Dakle, nije pravično 
dijelu pučanstva kojemu su oštećeni odnosno uništeni navedeni 
objekti davati kredite (mada ih nazivali i povoljnima), budući 
da je svaki kredit koji je potrebno vraćati za tu kategoriju 
pučanstva nepovoljan. Kako od međunarodnih financijskih 
čimbenika za sanaciju ratnih šteta možemo očekivati 
ekonomska sredstva koja će biti nedostatna i za podmirenje 
malenog dijela stvarnih oštećenja, znači da će glavninu tih 
troškova podmiriti svekoliko hrvatsko pučanstvo. A to neće 
biti moguće izvesti dodatnim opterećenjem na dohotke, jer su 
i sadašnja izdvajanja na granici podnošljivosti. 

Ukoliko Hrvatska želi i očekuje pristizanje značajnijih 
inozemnih investicijskih sredstava, mora osigurati preduvjete 
koje potencijalni ulagači imaju u drugim državama, tim više što 
je ponuda investicijskih projekata u državama koje napuštaju 
socijalističko uređenje veća od stvarnog interesa međunarodnih 
ulagača. Prilikom donošenja odluke o ulaganju u nekoj državi 
ulagače obično ne vode emocije nego pokazatelji koji ukazuju 
na tržišnu uspješnost uloženih sredstava. Hrvatska mora 
osigurati odgovarajuće preduvjete koje će, uz prednosti koje 
nam pruža geoprometni položaj i ine pogodnosti (koje Hrvatska 
zasigurno ima), utjecati na pristizanje inozemnih ekonomskih 
sredstava u značajnom (željenom) obujmu. 


Hrvatska će teško privući strane ulagače ako bude imala 
sadašnji postotak izdvajanja za državni budžet po jedinici 
proizvoda. Kod ovolikih izdvajanja ulagači teško ostvaruju 
dobitak, a svima je jasno da bez dobitka nema značajnijih 
investicija. Jasno je da Hrvatska u okolnostima u kojima se 

nalazi mora imati velike rashode, Realno je očekivati i daljnje 
povećanje državnog proračuna obzirom na očekivano 
smanjenje humanitarne i druge pomoći. Ali mi taj problem 
možemo i moramo rješavati racionalnijim korištenjem hrvatskog 
nacionalnog bogatstva, te povećanjem broja čimbenika od 
kojih se pokrivaju rashodi. Ovo treba dovesti do smanjenog 
izdvajanja po uposlenom kaoi po jedinici proizvoda za pokriće 
proračuna i do povećanja efikasnosti rada uz povećavanje 
primanja uposlenih kao i porasta njihova broja, što će dovesti 
do smanjenja socijalnih napetosti. U svezi s navedenom 


problematikom treba pozdraviti dugo iščekivanu odluku 


hrvatske vlasti o počimanju državnih investicijskih radova, ili 
kako ih mnogi nazivaju javnih radova. 


Hrvatska država je izborena prvenstveno zahvaljujući 
žrtvi njenih najhrabrijih sinova, od kojih su mnogi žrtvovali i 
svoje živote, te velikodušnoj (prije svega materijalnoj ali i 
svakoj drugoj) pomoći hrvatske dijaspore. Ovo znači da nam 
nitko drugi neće izgraditi gospodarstvo, niti sanirati 
gospodarske probleme koji su plod brutalnosti srpsko-četničke 
agresije kao inegativnog gospodarskog, duhovnog i svekolikog 
naslijeđa što nam je ostavila Jugoslavija. Te gospodarske 
probleme morat će prvenstveno sanirati Znojem i odricanjem 
svekoliko hrvatsko pučanstvo. Da bi taj teret bio manje težak, 
potrebito je iskoristiti sve gospodarske potencijale koje 
Hrvatska ima. Stoga je nedopustivo poklanjati odnosno 
rasprodavati (ne prodavati) ostatke ostataka hrvatskog 
nacionalnog bogatstva. Tržišni gospodarski sustav (koji je 
kod nas prihvaćen) ne pozna poklanjanje kao ekonomsku 
kategoriju nego samo kupovinu po tržišnoj cijeni. 


Potrebito je zato kod pretvorbe državnog (društvenog) 
gospodarstva primijeniti model po kojemu bi se hrvatsko 


nacionalno bogatstvo ustupalo hrvatskim fondovima, koji bi 


dionice poduzeća obuhvaćenih pretvorbom ponudili na tržištu, 
gdje će one po tržišnim načelima biti dostupne kupcima. Ovi 
bi se fondovi brinuli za podmirenje obveza prema svojim 
korisnicima, tj. pučanstvu, te bi poslujući s dodijeljenim 

dijelovima gospodarstva po tržišnim načelima nakon obavljene 
denacionalizacije preostala sredstva za izmirenje obveza. Na 
taj bi način došlo do povećanja proizvodnje, stvaranja uvjeta 
za povećanje dobiti i hrvatsko gospodarstvo postalo bi mnogo 
konkurentnije i zanimljivije stranim ulagačima. 


Na ovaj bi način svekoliko pučanstvo neizravno kroz 
razne fondove (mirovinski, zdravstveni, razvojni, itd.) na mnogo 


pravičniji način koristilo nacionalno bogatstvo, za razliku od. 


modela pretvorbe koji zagovara razne podjele i popuste i po 
kojemu korist imaju samo pojedine kategorije pučanstva. 
Većina tih povlaštenih osoba osim toga nije u mogućnosti da 
koristi svoje povlastice i često poduzeća postaju plijenom 
raznih osoba koje su se u komunističkom režimu obogatile, 
najčešće na nezakonit način, te drugih oblika ekonomskih 
gusara koji također koriste težak opći gospodarski položaj i od 
osoba koje su dobile prava na kupovinu dionica s popustom 
kupuju ista po sramotno niskim cijenama. Ovako uzimaju za 
sebe pod povoljnim uvjetima dijelove hrvatskog nacionalnog 
bogatstva, nerijetko i pomoću menadžerskih kredita koje im 
dodjeljuju domaće banke najčešće bez realnog ekonomskog 
pokrića. Za mnoge menadžere (koji su u proteklom sustavu 
uglavnom dokazali svoju menadžersku nesposobnost) 
ekonomski je rizik minimalan. Da bi apsurd bio potpuniji, 
banke dodjeljuju sredstva na temelju tzv. stare devizne štednje, 
dok vlasnici te devizne štednje ne mogu doći do svojeg novca. 


Uputno je navesti jedan od mnogih primjera pogubnosti 
modela koji zagovara podjelu dionica na primjeru sadašnjih i 
budućih umirovljenika. Poznato je da je u prošlom sustavu 
korišten tzv. protočni sustav mirovinskog osiguranja, što znači 


da su sredstva koja su izdvajali uposleni (sadašnji umirovljenici): 


potrošena za razvoj gospodarstva i na druge načine, dok te 
osobe kao umirovljenici primaju mirovine od sredstava koja 
izdvajaju sadašnje uposlene osobe. Ovdje se pojavljuje niz 
pitanja, od pitanja: Što će se dogoditi s umirovljenicima ukoliko 
uposleni ne žele uplaćivati u mirovinski fond, ili uplaćuju 
sredstva za svoje mirovine kod raznih osiguravajućih društava 

koja se bave takvim poslovima. Kako će netko moći dobiti 
mirovinu od npr. 500 DEM (ili više), koliko će biti minimum za 
život kad se poveća životni standard, ako je ista osoba 
izdvajala za mirovinu od npr. 50 DEM. Ovo pokazuje da je pri 
prijelazu iz državnog (društvenog) socijalizma na gospodarski 
sustav koji se temelji na slobodnom poduzetništvu i slobodnom 
tržišnom gospodarstvu nuždan mirovinski kao i drugi fondovi 
koji će po tržišnim načelima upravljati ustupljenim dijelovima 
hrvatskog nacionalnog bogatstva u interesu svekolikog 
pučanstva. Zato je potrebno davati odgovarajuće olakšice 
hrvatskim državljanima (bilo iz domovine ili dijaspore) prilikom 
ulaganja ekonomskih sredstava u pojedine gospodarske grane, 
ako je to u hrvatskom državnom interesu. 


Na ovaj način spriječit ćemo da Hrvatska postane jedno 
od europskih i svjetskih smetlišta, tj. država čije gospodarstvo 


.ne može ravnopravno konkurirati u natjecanju za napredne 


investicijske projekte, nego će biti prisiljeno postati odnosno 
ostati uvoznik zastarjele tehnologije. 


U procesu pretvorbe trebamo jačati hrvatsku državu; a ne 
stvarati iz Hrvatske kolonijalno područje. “ 








“u rje 
gain! 


* Marko Sinovčić 
RIMSKI UGOVORI | 


(Uz pedeset-obljetnicu njihova poništenja) 


U “Hrvatskom iseljeničkom zborniku 1993.", koji je izdala 
Hrvatska matica iseljenika u Zagrebu, a uredili Boris Maruna 
i Nenad Gol, pod ravnateljstvom Vinka Nikolića, objavljen je 
razgovor Tomislava Đurića s dr. Franjom Dujmovićem pod 
naslovom “Predvidio sam uspostavu hrvatske države". 


U tom razgovoru nalazimo i ovo: 


“U živom su mi sjećanju i problemi naših teritorija i 
granica. Vijest o dogovoru s Italijom o predaji Dalmacije 
ošinula nas je sve kao grom iz vedra neba. Službeno stajalište 
je bilo da nije bilo drugog izbora, jer bismo bez ugovora bili 
potpuno priključeni Italiji, i u izboru između dva zla izabranoje 
manje. : 


Nakon povratka izaslanstva iz Rima, Zagreb je potpuno 
ohladio prema Paveliću. Dok su rimske gomile ludovale od 
veselja na jeftinom priključenju Dalmacije Italiji, Zagrebčani 
su po svim ulicama, trgovima i gostionicama psovali Talijane, 
a da pri tome nisu štedjeli ni najnovije osloboditelje Hrvatske. 


“Rimski ugovori' su konačno propali godine 1943. 
povlačenjem Italije iz rata. Dokinuo ih je Badoglio, kao i 
Pavelić. Međutim i sama činjenica, da su 'Rimski ugovori" 
nosili hrvatski potpis, za nas je povijesna sramota." 

U rujnu ove godine navršava se 50-obljetnica proglašenja 
ništetnim “Rimskih ugovora", pa iskorišćujem pisanje dr. 
Dujmovića, da se ukratko osvrnem na zbir povijesnih događaja 
iz onih vremena. 


U prvom redu pokušat ću pobiti neke Dujmovićeve tvrdnje. 


1) Nije točno da je “Rimskim ugovorima" izvršena 


PREDAJA DALMAČIJE. “Rimski ugovori" su plod teških i 
mučnih pregovora između dviju suverenih država: Kraljevine 
i Carevine Italije i Nezavisne Države Hrvatske. Kako su ti 


dak 


pregovori vođeni i kako su se pojedine strane ugovornice pri 
tome držale, danas nije nikakva tajna. Da nije bilo upornosti i 
borbenosti s hrvatske strane, NDH bi bila mnogo gore prošla 
nego li je to označeno u postignutom sporazumu. Bili smo 
sami, bez vojske i oružja, suočeni s jednom velesilom, kojoj je 
druga dala slobodne ruke da snama razgovara po svojoj miloj 
voljici. Italija je tražila čitavu Dalmaciju, a dobila je samo jedan 
dio, manji dio. Nečasno je, stoga, papagajski ponavljati da je 
“predana" Dalmacija, što bi Značilo čitava Dalmacija, a ne tek 
jedna njezina čest. Nije sramota za hrvatski narod što “Rimski 
ugovori" nose hrvatski potpis, nego je sramota što mnogi naši 
povjesničari, novinari i publicisti ne poznaju zemljopis 
Dalmacije. ' 

Prema “Rimskim ugovorima", NDH je zadržala Cijelu 
podvelebitsku Dalmaciju, tako da je čitava jadranska obala od 
Bakarca do ušća Zrmanje u Novigradsko more ostala u sastavu 
hrvatske države. Dalje od te točke, preko Obrovca, Knina, 
Sinja, Imotskog, Omiša, Metkovića i Dubrovnika, do crnogorske 
granica, sve je to bilo u hrvatskim rukama i pod hrvatskom 
vlašću. Pri tome se, usto, zaboravlja da su granice NDH 
sezale do Drine i Zemuna, uključujući cijelo područje Bosne i 
Hercegovine i čitavoga Srijema. 


2) Dr. Dujmović tvrdi da su “rimske gomile ludovale od 
veselja" prilikom potpisa “Rimskih ugovora" u Rimu 18. svibnja 
1941. Fantazija! 

Galeazzo Ciano, ondašnji talijanski ministar vanjskih 
poslova, u svom “Dnevniku", pod nadnevkom 18. svibnja 
1941., bilježi: 

“Na ulicama tek nešto malo i hladna svijeta. Samo su 
pojedinci shvatili važnost ovoga događaja." 

: | još jedna zanimljivost iz te iste bilješke: Ciano, toga 
istoga dana, počinje sumnjati u dugotrajnost potpisanog 
sporazuma: 

' “Sad ćemo vidjeti da li će ovo što smo sagradili biti 
definitivno. Vjerojatno se to meni pričinja, ali me obuhvaća 

osjećaj vremenitosti. | to je ono zbog čega je javnost 
indiferentna." 

Kako vidimo, nikakvog ludila rimskih gomila, nikakvog 
veselja na rimskim ulicama, javnost je, Ciano dixit, bila - 
indiferentna! Kako je bilo u Zagrebu, ne znam, jer sam se u to 
vrijeme nalazio u Makarskom primorju, gdje nije bilo nikakvih 
javnih prosvjeda. Svakako je značajno da je dr. Ante Pavelić 
samo tri dana iza toga održao na Markovom trgu svoj prvi javni 
govor, koji je bio često prekidan oduševljenim poklicima 
odobravanja i simpatije. Ništa se nije izmijenilo, nitko nije 
podnio otkaz na službi u državnoj upravi, pa ni dr. Franjo 
Dujmović, ravnatelij ustaških dnevnih novina “Nova Hrvatska"! 


Ciano kaže da su samo pojedinci uočili važnost “Rimskih 
ugovora". Doista je takoi bilo, jerje u političkim krugovima, pa 
i u samome senatu, bilo prigovora, da se sporazumom s 
Hrvatima nije postiglo ono za čim je talijanski narod težio, tj. 
priključenje čitave Dalmacije Italiji. U senatu su se čuli glasovi 
da su potpisani ugovori protustavni, jer nisu prethodno 
podneseni senatu na odobrenje. Zamjeralo se je također, da 
su Italiji priključeni krajevi ostali odsječeni od zaleđa, tako da 
su svi putevi, kolni i željeznički, ostali u rukama Hrvata, što će 
ometati dovoz sirovina iz Hrvatske. : 


3) Dr. Dujmović veli da je Pietro Badoglio, maršal Italije 
i predsjednik vlade u vrijeme kapitulacije Italije, dokinuo 
“Rimske ugovore" i, eto kao usput, dodaje: “kao i Pavelić". 


Iskreno priznajem, da sve do pojave Dujmovićeve knjige 
“Hrvatska na putu k oslobođenju", što sada u svom razgovoru 
ponavlja, nisam znao da je Italija, putem svoga predsjednika 
Badoglia, poništila “Rimske ugovore". Imam pri ruci Badogliove 
uspomene “Memorias de Pietro Badoglio, mariscal de Italia y 
ex jefe de gobierno", ali u njima ne nalazim ni riječi o tome. 
Budući da to Dujmović dvaput spominje u vremenskom razmaku 
od 17 godina, pretpostavljam, da raspolaže s vjerodostojnim 
dokumentima, na kojima zasniva svoju tvrdnju, pa bi bilo 
korisno da ih objavi. Zna se, naprotiv, posve sigurno, da se 
“Rimskih ugovora" Mussolinijeva Republika nije htjela odreći. 

Rekoh da Dujmović, kao nekako usput, nadodaje da je ii 
Pavelić poništio “Rimske ugovore". 

Ovo ništa ne začuđuje. Pavelićevi “Rimski ugovori" su na 
vrh jezika mnogih naših “uvaženih" povjesničara, novinara i 
publicista, ali “Pavelićev proglas od 9. rujna 1943., rekao bi 
Jere Jareb, bile su prazne riječi, iza kojih nisu stajala djela". 
I dok se je tako omalovažavalo i “zaboravljalo" isprave o 
poništenju “Rimskih ugovora" sa strane hrvatskog državnog 
vodstva, u proglasu partizanskog ZAVNOHA (s “državnim" 
rangom današnjih “krajina"), od 20. rujna 1943., “otkrili" su 
neki naši publicisti “državopravni akt" o otkazivanju hrvatsko- 
talijanskih ugovora (v. B. Pešelj: “Suvremena Hrvatska u 
jugoslavenskoj federaciji; njeno ustavno stanje i socijalno 
gospodarski položaj", u “Journal of Croatian Studies, II., 
1961.", uredili: Jere Jareb i Karlo Mirth). 

Gledajući s objektivnog povijesnog stanovišta, “Rimski 
ugovori" razriješeni su s hrvatske strane slijedećim aktima: 

1) Državopravnom izjavom o razrješenju Rimskih ugovora 
od 10. rujna 1943.; 


2) Zaključkom hrvatske državne vlade od 20. rujna 1943. 


Ovim ispravama možemo dodati “Dnevnu zapovijed 
Vrhovnog zapovjednika hrvatskih oružanih snaga" od 9. rujna 
1943. i poziv hrvatskim vojnicima njemačkog opunomoćenog 
generala u Hrvatskoj, Glaise von Horstenau-a. Sve te četiri 


isprave objavljujemo ovdje u cijelosti. 


X kK X 
DRŽAVOPRAVNA IZJAVA O RAZRJEŠENJU RIMSKIH UGOVORA 


Dne 18. svibnja 1941. sklopljeni su između hrvatske 
vlade i talijanske vlade Rimski ugovori ito: ugovor o određivanju 
granica između Nezavisne Države Hrvatske i Kraljevine Italije, 
ugovor o jamstvu i suradnji između Nezavisne Države Hrvatske 
l Kraljevine Italije, sporazum o pitanjima vojničkog značaja, 
koja se odnose na jadransko-primorsko područje, te izmjena 
pisama glede upravnog uređenja obćine Spliti otoka Korčule. 

Ni jedne obveze iz ovih Rimskih ugovora nije talijanska 
vlada sa svoje strane izvršila, napose ne u pitanju granica, 
jamstva za političku nezavisnost i teritorialnu cjelovitost te 
upravnog uređenja obćine Spliti otoka Korčule, pa uslied toga 
ovi ugovori nisu nikada ni stupili u život. Naprotiv svi oni 
probitci Nezavisne Države Hrvatske, koji su gornjim ugovorima 
imali biti zaštićeni, bili su sa strane Kraljevine Italije trajno 
povređivani. 


Ovi su ugovori bili sklopljeni uz izričitu napomenu o 
članstvu ugovarajućih stranaka u novom europskom poredku. 


Nakon što je Kraljevina Italija bez znanja i pristanka 
svojih saveznika utanačila primirje sa neprijateljskom ratujućom 
strankom, i time se izdvojila od dosadanjih saveznika, nema 
nikakove stvarne ni pravne mogućnosti, da bi i unapried sa 
strane Kraljevine Italije ti ugovori bili u život privedeni. 


S tih razloga kao podpisnik tih ugovora izjavljujem, da oni 
nemaju nikakove obvezatnosti ni za Nezavisnu Državu 
Hrvatsku. : 

Dano u Zagrebu, dne 10. rujna 1943. 

Poglavnik 


Nezavisne Države Hrvatske 
ANTE PAVELIĆ 


ZAKLJUČAK HRVATSKE DRŽAVNE VLADE 


Dne 3. rujna 1943. kraljevska vlada maršala Badoglia 
prešla je na stranu neprijatelja itime jednostrano poništila sve 
postojeće ugovore s dotadanjim saveznicima, pa tako i ugovore 
s Nezavisnom Državom Hrvatskom. Na temelju toga Poglavnik 
Nezavisne Države Hrvatske dne 9.rujna 1943. proglasio je 
pripojenje Nezavisnoj Državi Hrvatskoj onih hrvatskih zemalja 
na Jadranu, koje su bile odciepljene od Hrvatske, a 
državopravnom izjavom od 10. rujna 1943. ustanovio, da su 
činima talijanske kraljevske vlade poništeni i za hrvatsku 
državu neobvezatni postali Rimski ugovori od 18. svibnja 

1941., kojima je bila postavljena granica između Italije i 
Hrvatske u pogledu na hrvatske zemlje, bez razlike, da li su 
prije pripadale bivšoj Jugoslaviji ili Italiji. Hrvatska državna 
vlada sliedom toga zaključuje, da se donese zakonska odredba 
o protegnuću državne uprave na pripojene krajeve. Tom 
zakonskom odredbom, a na temelju zakona o unutarnjoj upravi, 
uključit će se jedni dielovi pripojenih krajeva već postojećim 
župama, kao područje Splita i Kotora, a za druge dielove 
osnovat će se nove velike župe, kao za područje Ravnih 
kotara sa Zadrom, te za područje Rieke i hrvatskog diela Istre. 


DNEVNA ZAPOVIJED VRHOVNOG ZAPOVJEDNIKA 
HRVATSKIH ORUŽANIH SNAGA 


Dana 9. rujna izdana je sliedeća Dnevna zapovied 
Vrhovnog zapovjednika hrvatskih oružanih snaga: 


Hrvatski vojnici! Domobrani i Ustaše! Zrakoplovci i 
mornari! Postupak Italije riešio je Hrvatsku sviju njoj 
svojevremeno nametnutih obaveza, koje su razvitak Nezavisne 
Države Hrvatske, posebno pak hrvatske oružane sile, 
sprječavali. Uslied tog postupka Nezavisna Država Hrvatska 
ima pravo i dužnost, da zaposjedne i da brani one hrvatske 
krajeve, koji su njoj bili oduzeti. 


Hrvatski vojnici! Hrvatska oružana sila imade pod 
vodstvom svojih zapovjednika čast i dužnost, da oduzete 
hrvatske zemlje oslobodi i da slavnu hrvatsku zastavu razvije 
na Jadranu. Kod toga bit će Vam na pomoći slavom ovjenčana 
njemačka vojska. 


Hrvatski vojnici! U ovom poviestnom času, ja sam siguran, 
da ćete Vi izpuniti Vašu vojničku i hrvatsku dužnost. Time će 
se izpuniti Vaše želje i najvruće želje našega narodai sve ono, 
što je nama nasilno oteto za čim su Vaša srdca krvarila, bit će 
povraćeno. 


: Hrvatski vojnici i hrvatski mornari! Tako dugo priželjkivani 
I pod težkim patnjama očekivani čas je došao! 

Hrvatskoj bitće vraćeno njeno more. Vi ćete ga osloboditi 
i braniti. 

Živjela hrvatska vojska! 

Živjela ciela Nezavisna Država Hrvatska! 


Poglavnik 
ANTE PAVELIC 


POZIV GLAISE VON HORSTENAUA HRVATSKIM VOJNICIMA 


Sinovi hrvatske domovine! Vojnici i drugovi! 

Kucnuo je veliki čas Vaše narodne sudbine. S najdubljom 
boli Vi i Vaša braća gledali ste, kako se u prvim danima Vaše 
državne samostalnosti nalazi odciepljeno od Vas more, Vaše 
more, životni elemenat Vaših otaca i praotaca. 


Njemačka vojska poziva Vas u ovom času, da sliedite 


glas Vaše Domovine, pa da zajedno s njom stupite u borbu da | 


se vije Vaša zastava, zastava Hrvatske, ne samo u Senju i 
Dubrovniku, nego također u Zadru, Šibeniku, Rieki, Splitu i 
Kotoru i drugim mjestima, te da tako oslobodite Vašu braću od 
težkopodnošljivog robstva. : 

Hrvatski drugovi! Vi stupate ponosno rame uz rame s 
nama i ja sam siguran, da se ne će naći niti jedan pravi sin 
Vaše zemlje, pa bio kojeg mišljenja i vjerovanja, da bi Vas 
spriečio na tom ponosnom, čisto nacionalnom putu. 

Tko nije bio do sada s nama i stajao je po strani, te želi k 


nama doći, dobro nam došao u svaki čas. Tko bi htio nas da 


sprieči, taj će biti proklet za sva vremena, da je htio da počini 
najsramotniju izdaju na Vašoj domovini. 

Sinovi hrvatske Domovine! Vojnici i drugovi! 

Dukoko sam potresen u ovom času, kada Vam govorim 
kao predstavnik njemačke vojske, čija slava bila je upravo 
onda najveća, kada se je trebalo najteže boriti. 

Govorim Vam kao onaj, koji se kao sin obližnjih Alpa već 
40 godina osjeća najuže vezan uz Vašu divnu Domovinu. 

SINOVI HRVATSKE, NAPRIED NA VAŠE MORE, NA 
VAŠE DIVNE OBALE! 

Na 10. rujna poništena je također i odluka o upostavi 
kraljevine i designaciji kralja iz kuće Savoja. 


Odmah nakon verbalnog poništenja ugovora prešlo se je 
na uspostavljanje hrvatske uprave*na dotada okupiranom 
području. . 


Odredbom Poglavnika od 10. rujna 1943. osnovano je 
ministarstvo za oslobođene krajeve i građanske uprave. Isto 
tako osnovana je nova Velika župa sa sjedištem u Zadru, dok 
su sjedišta velikih župa u Kninu i Omišu premještena u Šibenik, 
odnosno Split, itd. 


Negdje brže (Split), negdje sporije (Zadar), upravna i 
vojnička vlast Nezavisne Države Hrvatske uspostavljena jena 
čitavoj jadranskoj obali, osim na Sušaku i u Istri, jer su ondje 
Nijemci stvorili zasebnu upravnu jedinicu i vlast zadržali u 
svojim rukama. Mi smo ipak, kako na Sušaku, tako i u Rijeci 
i u Trstu, imali svoje vojničke posade: na Sušaku ustašku 
bojnu i mornaricu, a u Rijeci i Trstu jedinice hrvatske ratne 
mornarice. Usto je hrvatski bio službeni jezik (s korijenskim 
pravopisom!) u upravi i školstvu na “Upravnom području Sušak 
Krk", kako su Nijemci dali ime hrvatskom dijelu svoga 
“Jadranskog primorja". 


“Rimski ugovori" su na taj način postali samo jedan 
odsječak hrvatske povijesti. 


U vezi s njima, završit ću s jednom uspomenom iz 
studentskih dana u Italiji. 


Naš narod kaže: Nije svako zlo za zlo. Moja uspomena to 
potvrđuje. 


Kad sam se jednog prijepodneva upisao na sveučilište u 


Firenci, reče mi podvornik, koji je donio s potpisa sveučilišnu 


“tesseru", da me tajnik fakulteta želi vidjeti. Kad sam ušao, 

tajnik se digao od stola i izišao mi usuret. Iza pozdrava, 
ljubezno me je pozvao da sjednem na kožnati fotelj kraj 
njegova stola. U prvi čas nisam mogao dokučiti toliku uslužnost. 
A onda je on počeo, po prilici, ovako pripovijedati: Vi ste Hrvat 
i ja poznam Vaše rodno mjesto Novegradi. Poslan sam u 
Dalmaciju g. 1941. kao srednjoškolski profesor. Vi Hrvati se 
na nas ljutite, ali ja bih rekao, da možete biti zadovoljni, jer i 
ja, kao i svi drugi talijanski intelektualci koji su bili onamo 
poslani, došli smo do zaključka da mi nemamo što tražiti u 
onim krajevima. Nije moguće doći u školu a da te u njoj nitko 
ni riječi ne razumije, i sve što nastavnik ondje osjeti jest 
mržnja školskog osoblja i prezir daka. Dalmacija je vaša i 
samo vaša! 

HRVATSKOM NARODU . k 


Odluka o priključenju Istre, Rijeke, Zadra i ostalih 
okupiranih krajeva Hrvatskoj 


Narod Istre, Hrv. Primorja, Dalmacije i svih Jadranskih 
otoka u zajednici sjunačkom Narodno-oslobodilačkom Vojskom 
Hrvatske oslobodio je svoje krajeve ispod jarma talijanskih 
tlačitelja. Vlast u tim krajevima prešla je u ruke Narodno- 
oslobodilačkih Odbora - jedinih organa demokratske narodne 
vlasti; koju naš narod priznaje. 


Na osnovu tih činjenica, kao i na osnovu načela o 
samoodređenju naroda, što su ga proklamirali naši veliki 
saveznici Sovjetski Savez, Velika Britanija i Sjedinjene 
Američke Države, Zemaljsko Antifašističko Vijeće Narodnog 
Oslobođenja Hrvatske donijelo je slijedeće zaključke: 

1. Proglašuju se ništetnim svi ugovori, paktovi i konvencije, 
koje su razne velikosrpske vlade sklopile s Italijom, s kojima 
su hrvatski krajevi Istra, Rijeka, Zadar, Lošinj, Cres, Lastovo 
i ostali Kvarnerski otoci predani Italiji. 

2. Proglašuju se ništetnim svi ugovori, paktovi i konvencije, 
sklopljene između izdajnika hrvatskog naroda Pavelića i 
talijanske vlade, kojima su dijelovi Gorskog Kotara, Hrvatskog 
Primorja, Dalmacije i Dalmatinski otoci predani Italiji. 


3. Svi spomenuti hrvatski krajevi, t.j. Istra, Rijeka, Zadar, 
anektirani dijelovi Hrvatskog Primorja, Gorskog Kotara, 
Dalmacije i svi Jadranski otoci (uključivši ovamo i Lastovo, 
Cres, Lošinj i druge), priključuju se matici zemlji - Hrvatskoj, 
a preko nje novoj demokratskoj, bratskoj zajednici naroda 
Jugoslavije, za koju se naši narodi bore. 


4. Talijanskoj nacionalnoj manjini, koja obitava u ovim 
krajevima, zajamčuje se autonomija. 


5. O gornjoj odluci obavještavaju se vlade savezničkih 
zemalja: Saveza Socijalističkih Sovjetskih Republika, Velike 


. Britanije, Sjedinjenih Američkih Država, kao i čitava svjetska 


javnost. 
SMRT FAŠIZMU - SLOBODA NARODU! 
20. rujna 1943. 


Zemaljsko Antifašističko Vijeće 
Narodnog Oslobođenja Hrvatske 


Trpimir Macan “Povijest hrvatskog naroda", Zagreb, 1971., 
str. 223. 


Stanislav Pejković Šodan 
Majčinstvo i maćuhinstvo kod Hrvata 


Toga dana 1983. godine dodijeljene su “Večernjakove 
nagrade" za najbolje priče, dobitnik “Goranova proljeća" 
predstavljao je svoju prvu pjesničku zbirku, mladi Albanci 
trpani su u srpske zatvore, Marko Veselica probijao se na sam 
vrh na top-listi Amnesty Internationala, a meni je pokucalo na 
vrata u ranim jutarnjim satima. Došlo je po me i odvelo me u 
ulicu gospodina Ignjata Đordića. 


Nekoliko dana prije toga izišao je najnoviji broj hrvatske 


književne revije “Marulić", gdje sam objavio tekst “Pismo | 


čovjeku", potpisavši se pseudonimom. 
- Dakle, Stanislav Šodan, druže Pejkoviću! 
- Tko! Je li ja? Meni govorite? 
- Stevo! - pozove kolegu uljuđeni udbaš. 


- Ovaj, da. To sam ja, priznadoh i u zadnji čas zaustavim 
Stevinu šapu iznad svoje glave. 

- Budi fin i neće biti problema. Zar misliš da sve ne 
znamo? Jesi li za rakiju ili konjak? 

- Može rakija ako je loza, dometnuh. 

- Onbi birao, zamahnu Stevo. 

- Pusti, Stevo! Ostavi nas same. Dakle, Šodane, što ti 
hoćeš? 

- Jal? Ništa, Kako to mislite? 

- Ti si pametan čovjek. I tko te tjera da ovako pišeš? 
Kakvom čovjeku pišeš? 

.- To sam ja onako pisao općenito kao da pišem svakom 

čovjeku, homo.sapiensu... 

- Začepi! Ovo je pismo nekom ustaši. Bruni Bušiću i 
slično. Ne pravi se glup kad nisi! 

- Nemojte tako. To nije istina... Pa Bruno Bušić je mrtav. 

- Šuti dok nisam izgubio živce i pozvao Stevu! Stanislave 
Pejkoviću, ja sam završio pravni fakulteti došao sam u policiju 
za isljednika, i reći ću ti iskreno, oko mene ima puno primitivaca 
i ne dao ti Bog da njima dopadneš šaka. Mi pratimo tvoje. 
pisanje i tvoj razvoj. Ja sam ti dao šansu, ali ti si uprskao. Sa 
ona tvoja dva posljednja teksta bio sam zadovoljan, ono o 
ženama i ljubavi, ali ti opet po starome pa pismo Stipi Bilandžiću 
idrugim ustašama. Gledaj ove knjige umom ormaru. “Anatomija 
ljudske destruktivnosti" od Ericha Fromma, gledaj ovaj metar 
Krležinih knjiga, evo, imam ja i Tagorea... 


- Vidim da ste pametan čovjek, pa kako onda niste shvatili 
kako ja pišem? Drago mi je što ste mi pokazali Krležu, pa ja 
sam krležijanac, “ničeovac", rugalac, sa svime se rugam, 
ništa mi nije sveto! Kako me onda možete hapsiti Zbog 
nacionalizma? 


- Slušaj, Šodane, danas imam puno posla i svi ste vi 
nacionalisti krležijanci kad vas hapsimo. Ali upozoravam te, 
ako drugi put ovamo dođeš s tobom će razgovarati Stevo. 
Pogledaj “Večernjak"! Zašto ovako ne pišeš? Najnormalnije 
priče iz naše svagdašnjice. Hajde sad, i bolje je Za te da se 
više ne sretnemo. Ja čekam slijedeći broj “Marulića". 


Izišao sam na ulicu. Nisam znao kud bih krenuo. U meni 
kao da se sve srušilo. Na mene naleti poznanik. Našali se: 


- Što je? Zar i ti radiš za udbu? 
- Što!? Tko!? Ja? 
- Hajde, šalim se. Što se odmah uzbuđuješ? 


Došao sam kući i zamislio se. Gutao sam pljuvačku. Kad 
sam se pribrao, krenuo sam na posao. Sve knjige i spise 
pobacao sam na gomilu i počeo selekciju. Sve što sam 
smatrao hrvatskim i sumnjivim, palio sam i bacao u zahodsku 
školjku. Škarama sam izrezivao sumnjive misli, aforizme i 
pjesme, i prepuštao ih šumu vode. Ipak, sakupio sam toliko 
hrabrosti da neke tekstove umotam u celofan i zatvorim ih u 
staklenku te ih zakopam u zemlju u vlastitom vrtu. Najviše mi 

je žao što sam spalio čitanku iz NDH “Plodovi srca i uma", dvije 
knjige Vatroslava Murvara “Na izvorima neistine" i “Ognjište" 
Mile Budaka. Sklonio sam sliku Ante Starčevića i zamijenio je 
slikom Josipa Juraja Strossmayera. Na zidne police obrambeno 
sam isturio knjige Miroslava Krleže, Jure Kaštelana, Vladimira 
Nazora i Meše Selimovića. Na sajmištu u Jakuševcu kupio 
sam omanji kipić s likom Edvarda Kardelja i postavio ga na 
televizor. 


Kad sam stan pripravio za udbaški doček, otišao sam na 
ispovijed. Ispovijedio sam sve što mi se dogodilo toga dana i 
priznao sve grijehe koje sam zbog straha počinio. Unatoč 
tome Stevina šapa stalno je bila nad mojom glavom. Od toga 
dana tko god je pozvonio na moja vrata, ja sam ga smatrao 
Stevom. 

Ovu sličicu iz svojega spomenara ispričao sam kao uvod 
onome o čemu dalje kanim govoriti. 


Ja sam hrvatski nacionalist. Ne smatram to nikakvom 
slabošću u odnosu na liberalno-kozmopolitsko gledanje na 
svijet. Priznajem da sam ovaj svoj nacionalistički stav ponio 
sa sobom iz dječje kolijevke. Naime, mi Hrvati rođeni u 
Dalmatinskoj zagori i Hercegovini, nepravedno podijeljeni 
Požarevačkim mirom, imamo takav odgoj od strane naših 
predaka da se on u našim glavama promijeniti ne može. Nije 
to dresura niti obična poslušnost; jača je od toga. Tamo gdje 
vučica štiti svoju djecu, obitelj je svetinja. Zaista, ne poštujemo 
mi samo papinu naredbu kad smo vjerni svojoj ženi, nego u 
nama je to. To je naše bilo i prapočelo. To je naš amen. 


Za nas žena nije samo osoba suprotnoga spola, za nas je 


žena prvenstveno majka. Ne stroj za rađanje, nego pojam 


brige, vjernosti i dobrote. Majka znači ljubav. Zarje onda čudo 
što se Gospa ukazala upravo u našem kamenjaru? 


Rekoh, žena je majka, a majka je ljubav. 
Nema kod nas prve, druge, treće ili bilo koje rezervne 
majke na iznajmljivanje, majka može biti samo jedna. 

Zar domovina nije majka? 


Zaista, kažem vam, onaj koji se ženi nekoliko puta, onaj 
koji ostarjelog oca i majku trpa u dobrotvornu ustanovu, taj ne 
može ni domovinu voljeti. Ili može ako će od toga imati koristi. 
Najveći broj političkih emigranata i hrvatskih slobodarskih 
zanešenjaka bio je iz dinarskih krajeva. 


Gospodo, kad vas budi Biokovo, Zavelim, Svilaja ili Vran 
planina, to je kao da vam mati tepa! | nema te civilizacije koja 
nas može toliko modernizirati da rođenu mater zaboravimo. 


Nažalost, nemaju svi Hrvati ovaj majčinski sindrom u 
sebi. Stoga je hrvatska pomirba pitanje odnosa majčinstva i 
maćuhinstva kod Hrvata. 


Naime, oni Hrvati koje su umjesto bure šibali razni svjetski 
utjecaji, prihvatili su na trenutak da Tuđemu protepaju: Mama! 


Ali tuđa majka uvijek je maćuha pa ma koliko blagonaklona 


bila. 


Pazite, maćuhinstvo može biti vrhunska umjetnost, kao 
što i druga majka može biti dobra, ali samo je jedna prava 
majka. Ova podjela uzrokuje postojanje maćuhinske i majčinske 
umjetnosti. Navest ću nekoliko primjera vezanih na maćuhinsku 
i majčinsku literaturu. Zašto nama čitlučanima nije blizak 
Miroslav Krleža? Upitajmo se konkretno: koliko je stranica 
Miroslav Krleža posvetio ženi kao majci? Vrlo malo. Naprotiv, 
Krležina žena uglavnom je osoba sumnjiva morala. Madchen 
fur alles. Krležina obitelj gotovo da ine postoji. Za naš dinarski 
mentalni sklop nepojmljivo je da otac i sin ljubakaju s istom 
ženom. Nama je to apsolutno neživotno i ne želimo niti čuti da 
postoji takva boleština, nu to je navodno najbolja drama kod 
Hrvata. Miroslav Krleža je ženu sveo na puki fizički objekt, a 
Većina njegovih glavnih junaka je dešperatna i neurotična na 
nama nejasan način. Ja sam “Vučjaka" pročitao deset puta i 
još mi nije jasno što Horvat hoće. Malo koji Krležin junak bio 
je u stanju zaljubiti se u poštenu i normalnu djevojku i s njom 
Proživjeti svoj cijeli vijek. Pače, uglavnom se radi o različitim 
vrstama zagoniteljstva i preljubništva. Ja nisam rasist, ali kod 
nas se čovjek koji ne zna tko mu je otac zove mulac. 

Isti slučaj je sa Ženama iz romana Ranka Marinkovića 
“Kiklop". Kakav je to kupleraj!? Glavni junak Melkior Tresić, 
poput Krležinog Horvata, ne zna što hoće. Ali vrlo dobro zna 
što neće, a to su crni frankovci. | germanska rasa koja prijeti 
sa svojim fašizmom. (Čudno kako su ljigavi “miteranizmi" i 
sumnjivi “anglo-saksonizmi" uvijek ljepuškasti kod naših 
ljevičarskih pisaca.) Zašto je Melkior Tresić neurotičan? Zašto 
je nesposoban zaljubiti se u normalnu djevojku? Nisu valjda 
sve bile frankovke? Zašto ljubaka s udatim ženturačama, a i 
kadaljubaka, toliko je zbunjen da odaje notu homoseksualnosti 
u svojoj osobi. Ja, sa svojim dinarskim podrijetlom, ovakva 
djela teško shvaćam. 


Stoga je meni kudikamo bliže Budakovo “Ognjište". Tvrdim 
da je u hrvatskoj literaturi još nedostignut način na koji je Mile 
Budak prikazao odnos među spolovima. Upravo onaj zdravi 
odnos gdje se razlikuje Zdravi libido od životinjstva. To je 
životan i zdrav roman u kojemu se sve erotske scene iz 
“Kiklopa" mogu sakriti pred onim Budakovim opisom kada 
svekar ugleda Aneru koja se kupa u potoku. Takav lik žene 
kao što je Anera nisu nam dali ni Krleža ni Marinković. Ali 
Budak ga je mogao dati jer je njegov nagon za pisanjem tjeran 
majčinstvom kao pojmom moralnosti. Nažalost, maćuhinski 
Hrvati ovaj roman ne razumiju i zovu ga seoskom sagom da bi 
mu se narugali. ' 


Uistinu, odnos maćuhinstva i materinstva prava je podjela 
među Hrvatima, jer je hrvatsko maćuhinstvo kroz cijelu našu 
povijest bilo pogodbenjački raspoloženo.“Nigdarnitak bilo da 
ni nekak bilo" vrhunska je misao maćuhinske literature. S 
gorčinom u duši odbijam ovu misao i ne priznajem je! Moj 
Zavelim nikad mi to ne bi dopustio. Domobran Jambrek nije 
moj Hrvat, Jure Francetić je, pa taman vi koji se sa mnom ne 
slažete pukli od bijesa i srdžbe. Ne optužujte me da ja branim 
ustaštvo, jer u svima nama, pa tako i u mnogim hrvatskim 
strankama, ima materinstva i maćuhinstva. A da vas utješim, 
i cijeli svijet muči ovakva dioba. Majčinstvo kao sinonim 
morala i ljubavi, moderni svijet je pogazio i pobijedio. Tako 

svijetom umjesto mozga vlada stroj. Stroj za nas misli i radi, 
a mi mu služimo. Europa i Svijet imaju novog boga - stroj 
Čovjek je postao suvišan. I ovaj strašni rat koji mi proživljavamo 
samo je trzanje toga stroja. Srpski koljači obični su zupčanici 
koje svjetski nemoral podmazuje da pobiju i posljednje tragove 
moralnosti kod nas Hrvata, najmaterinskijeg naroda u Europi. 


Pazite, ovaj rat se vodi i na slobodnom Zapadu. Tamo 
stroj nesmiljeno melje obitelj. Tamo se Karadžić zove AIDS. 
Tamo je Slobodan Milošević sto tisuća homoseksualaca samo 
u San Franciscu! Tamo su “srpske krajine" stotine staračkih 
domova po Floridi. 


Gospodo, zar vam nije jasno da stroj kolje čovjeka? 


Slučajno se taj stroj kod nas zove četnik ili abortus, kao 
što i drugi imaju svoje nazive zla. Dakle, stroj je dobio prvenstvo 
nad ljudskim ratiom. Majka kao izvor života je pobijeđena. 
Čovjek je ostao bez majke. A kako ne zna tko mu je otac, 
moderni homo sapiens najobičniji je mulac. 





oK 


pisma čitatelja 


Štovana gospodo iz Republike Hrvatske. 
Pred Božić dobio sam čestitku gospodina Ive Korskog. 





U njoj je bilo nekoliko toplih prijateljskih riječi i podsjećanja na predavanje 
u Metkoviću, koje je, očito, ostalo u ugodnoj uspomeni ovom doajenu hrvatske 
političke misli. Sa svoje strane, mi koji štujemo gospodina Korskoga veoma 
smo mu zahvalni za nastup na tribini Matice hrvatske u Metkoviću zajedno s 
g. Zdenkom Lozom. 


U popratnom pismu uz čestitku g. Ivo Korsky zamolio me je da pribilježim 
neka svoja viđenja događaja iz 1971. te izvremena koje je slijedilo. A također 
dase osvrnemina sadašnju hrvatsku zbilju. Posebno ga zanima kako se sve 
to odrazilo ovdje u Neretvi, na jugu Lijepe naše. Nije mi nimalo lako odlučiti se 
na to, jer nisam baš vičan peru, a s druge strane - to je kao da dirate svježe 
rane. Ali znam da barem toliko moram učiniti za gospodina Korskoga, kojemu 
nije bilo teško žrtvovati cijeli svoj život za probitke naše Domovine. 


Svima nama starijima, a i srednjoj generaciji, posve je jasno što se 
događalo poslije Karađorđeva; svi imamo gorka osobna iskustva o tom, i nije 
potrebno ponavljati. A ne bi bilo ni moguće zbiti na tako mali prostor sva 
strahovanja, ponižavanja i zatiranja svega što je konotiralo s hrvatstvom. 
Znademo za tragične ljudske sudbine i njihove golgotske patnje poslije 1971., 
a sve samo zato što su se deklarirali ili djelovali kao svjesni Hrvati. Neviđeni 
progoni, koji su se začeli u glavama nesmiljenih paranoičnih komunističkih 
hajkača, sručili su se na svakoga Hrvata, a posebno na članove i djelatnike 
Matice hrvatske. Zapamtili smo dobro datum 11. siječnja 1972. kad nam je 
svima izvršena brutalna premetačina u gluho doba noći. Ja sam ga posebno 
zapamtio, jer mi je upravo bio rođendan. To sam, sa svojim istomišljenicima, 
i očekivao, pa ipak me je šokirala brutalnost naoružanih noćnih podoba i 
naslada kojom su sijali strah naokolo. A poslije - nastala je ona bolna praznina 
kad vas počinju izbjegavati prijatelji i znanci. Neki od njih su ljudi za koje biste 
stavili ruku u vatru. Bilo je tako teško osjećati se odbačenim i podnositi 
samoću, možde teže negoli robijati. Dakako, bilo je i onih koji su odmah 
konvertirali i prilagodili se novome sustavu, koji se bojao svega na svijetu, a 
ponajviše vlastitoga naroda. Zato nam nije preostalo drugo do strpljivo podnositi 
surovu zbilju i nadati se da će jednom sve ipak proći. | sačuvati svijest o tome 
kako se ne smije biti pasivan. Kako nisam iskusio zatvor, povezao sam se s 
istomišljenicima u Zagrebu da bismo, koliko je bilo moguće, u tajnosti 


pomagali hrvatske uznike osuđene na višegodišnje robije. Prodavali smo 
njihove knjige, glazbene kasete i slične stvari i slali im pomoć preko obitelji u 
zatvor. 

Sve te godine mi u Neretvi bili smo kao u čistilištu. Bio sam suđen 
nekoliko puta, ali nikada nisam proglašen krivim. Šikaniran sam i proganjan na 
druge načine: suspenzije na radnome mjestu, premještanja na ponižavajuća 
mjesta, posebno na udaljena, pa sam morao putovati i po 170 km dnevno. 
Kakve su to bile psihičke traume za me i za obitelj, ne treba ni spominjati. 
Posebno je bilo teško podnositi kako ljudi s kojima razgovarate žele da se čim 
prije izgubite iz njihove blizine. A za potiljkom ste uvijek ćutjeli dah UDBE. Ova 
zloglasna služba nije ni nastojala da vam potajno bude za petama, te otvoreno 
prati tko odlazi i dolazi u vaš dom. | po deset dana uporno su znali dežurati. 


Znao sam da to ne može trajati vječno i održala me je ta nada. Popustiti 
nisam htio niti smio makar se distancirao od cijeloga grada. Tako se i u teškoj 
izolaciji mogao prepoznati neki oblik otpora i borbe za ideju. Zapravo je to tada 
bio i jedini mogući način da ustrajete. Sve drugo graničilo je s bezumljem. 
Čovjek sam, pojedinac, nemoćan je protiv paklene sile totalitarizma koji je 
doveo do savršenstva metodologiju vladanja pomoću straha nad dušama koje 
su pripravne robovati. Ja nisam bio pripravan. Na žalost neki i između nas 
jesu. Nije im bilo teško prevrnuti vjerom, jer su imali nešto iskustva u tome 
poslu. Kakvi su, takvi su - i ništa se tu ne može! Nama su opomena. Oni su 
usporili proces demokratske misli koja se začela baš sedamdesetih godina i 
uveli Hrvatsku u mračne dane njezine povijesti, koji nemaju premca. | u 
neretvanskoj dolini rasli su, dakle, suncokreti u onom mraku, kojima je životna 
svrha da se okreću za probicima. O njima se nema što reći jer su vrijedni tek 
prezira. Ali mene boli to što u svojim interesima vide interese Hrvatske, što 
sebe poistovjećuju s njom. Ta gospoda/drugovi nastavili su mirno raditi na 
istim mjestima i nisu ih tangirali tuđe tragedije. Ali prostor u časopisu i odviše 
je dragocjen da bi. se o njima uopće govorilo. 

Vrijeme je uporno teklo, unatoč svemu. Došle su demokratske promjene 
koje su primljene s ushićenjem u mojoj Domovini. Ne mogu opisati svoje 
zadovoljstvo zbog toga. A onda je ubrzo splasnulo sve. Zajedno s nekim 
ljudima promatrao sam sa strane kako se preko noći mijenja svijet: među 
konvertitima nazirem svoje gonitelje ili one koje su se javno kleli komunističkom 
sustavu. Oni su uz vlast prvi. Oni su odjednom gorljivi Hrvati. Oni su borci za 
hrvatsku demokraciju. Oni su alfa i omega svake hrvatske misli. Nisam mogao 
vjerovati svojim očima, ali, na žalost, bila je to čista istina, ane ružan san. Što 
je ostalo od ideala, pitao sam se zajedno s gospodinom Vladimirom Pavlovićem, 
hrvatskim književnikom, koji je također sve one godine bio, kao u rezervatu, 
u jednoj seoskoj školi, jer mu nisu dali drugdje mjesta. I danas putuje tamo, a 
ja sam tek 12. listopada 1992. vraćen na svoje staro radno mjesto. Nakon 
punih dvadeset godina! Želimli biti iskren, moram reći da mi je bilo teže gledati 
nepodopštine u ove dvije godine nego sve ono suludo vrijeme prije. Za ovo 


čaj 


kratko vrijeme splasnula je u meni nada gledajući kako se ljudi nesmiljeno 
otimaju za vlast. Kako je tek književniku Vladimiru Pavloviću koji bolestan 
putuje svakodnevno na posao u Kulu Norinsku, a njegovi progonitelji i hajkači 
sudjeluju u “gradnji" demokracije! Nije prilagodljiv - u tome je tajna. lako je 
ugledan pisac i predsjednik ogranka Matice hrvatske, ostao je po strani. 


Tako je ovdje na jugu Lijepe naše. Ali mislim da je najvažnije ostati . 


uspravan. | tako dalje živjeti za ideale hrvatske. 
Metković, 29. ožujka 1993. 


Ratko Krstičević 


Ovo je pismo urednik.na žalost primio tek nakon što je prošli broj (180) na- 
šega časopisa već bio složen. Nije izgubio ništa od svoje aktualnosti, ali urednik ipak 
moli pisca da mu oprosti što nije bilo odmah objavljeno, kao što je zaslužilo. /. K. 


Osvrt na pismo gospodina Marka Sinovčića 


Cijenjeno uredništvo! 


U prošlom broju Republike Hrvatske (br. 180, lipanj 1993.) osvrnuo se 
je gospodin Marko Sinovčić na prvi, objavljeni dio moga rada o povijesti 
hrvatske i srpske pismenosti. lako, kako kaže, ima više tvrdnji s kojima se ne 
bi mogao složiti, on se zbog vremena i prostora osvrće samo na ono što se 
odnosi na Ćirila i Metoda i na postanak glagoljice. 


Da sam napisao sve o Ćirilu i Metodu! i o glagoljici što traži gospodin 
Sinovčić, trebao sam cijeli rad posvetiti samo toj temi. Vjerujem da kod 
čitatelja Republike Hrvatske ne postoji toliki interes za tu temu. 


Iz osvrta gospodina Sinovčića proizlazi da ne zna da cjelokupna svjetska 
(i hrvatska) suvremena slavistika smatra da su Ćiril i Metod utemeljitelji 
'slavenske', pa tako i hrvatske pismenosti. Primjera radi citirat ću Radoslava 
Katičića, Hrvata koji pripada svjetskom slavističkom vrhu: “Počeci hrvatske 
pismenosti izviru iz ćirilometodskoga nasljeđa."? Mislim da nije potrebno 
išta nadodati. 


Točno je da je postojalo mnogo teorija o nastanku glagoljice. | što to 
znači? Jesam li možda trebao svaku od njih detaljno razraditi iako se nalaze 
na jezikoslovnoj margini, a mnoge i na jezikoslovnom smetlištu?* Osvrnut ću 
se na one teorije koje spominje gospodin Sinovčić. Po njemu bi “za nas" 
trebala biti zanimljiva “jeronimska" teorija. Odgovaram opet jednim citatom: 


1.- Razgledavajući jezikoslovne studije može se ustanoviti da nije strašno | 


ukoliko se uz ime Ćirila i Metoda ne piše uvjek "sveti". 


2.- "Nešto napomena o postanku složenoga suvremenog jezičnog standarda 
hrvatskoga ili srpskoga". U: Zbornik Zagrebačke slavističke škole, Ur. Franjo 
Grčević, Mladen Kuzmanović, godina Il, knjiga 2, Zagreb, 1974, str. 231. 

“U srednjem vijeku među glagoljašima bilo je prošireno i mišljenje da je 
glagoljicu izmislio sv. Jerolim..."“ Vjerujem da nismo više u srednjem 
vijeku. ' 
Nastavljajući o “teorijama" Sinovčić kaže: “Latinsko-hrvatska teorija 
zastupa stanovište, da je glagoljica nastala na Zapadu, i to na hrvatskom tlu 
te da je bila upotrebljavana prije i samog rođenja Svete Braće. Tako misle 
slavisti I. Ohienko, E. Georgijev, a napose M. Hocije." 

Pogledajmo što o toj temi kaže Ivo Frangeš, najpoznatiji hrvatski književni 
historičar: “Ne imajući slova, kao ni ostali Slaveni poganskoga razdoblja, 
Hrvati su se, da uzmemo sliku crnorisca Hrabra (u pretpostavci dase tako 
zvao monah čija je rasprava O pismenih najpotpuniji izvor za istraživanje 
geneze slavenskoga pisma) služili *crtama i rezama' koje su mogle 
zabilježiti samo najpraktičnije podatke iz svakodnevnoga života... Pismo 
solunske braće Ćirilai Metoda, glagoljica, što su ga Hrvati primili zajedno 
sa starocrkvenoslavenskim obrednim jezikom, dobilo je u Hrvatskoj 
ponešto stiliziran oblik, nazvan hrvatskom glagoljicom."? 


Sinovčić tvrdi u svome daljnjem razglabanju da se glagoljica 
upotrebljavala gotovo samo u Istri, Primorju i Lici, te na osnovi te tvrdnje 
donosi i neke zaključke. Ono što sam o tome već rekao u članku potvrdit ću 
citirajući Dalibora Brozovića, također jednog od najznačajnijih svjetskih slavista: 
“ ..- u prvome razdoblju, i osobito u prvoj njegovoj fazi, područje 
glagoljskog pismenog jezika nije bilo ograničeno na širi ili uži kvarnerski 
krug (da tako nazovem taj teren) kako je to bilo u kasnijim stoljećima. Što 
imamo relativno malo materijalnih potvrda za uporabu glagoljice izvan 
širega kvarnerskog područja (grosso modo trokut Zadar-Istra-Pokuplje), 
razloga su bar tri:...'5 


Pred kraj svoga osvrta, nakon što eksplicitno kaže da nema “čak ni 
pretpostavki, da bi Sveta Braća osobno bila u našim krajevima", gospodin 
Sinovčić nadodaje da “svakako postoji mogućnost da su bili u Hrvatskoj" 
(“ali samo na prolazu..."). Sinovčić također spominje područje njihova djelovanja 
i točno opisuje dva različita mišljenja, no pri tome ne uzima u obzir tko je u 
ćirilometodovska vremena živio na jednom od tih područja (Sirmium): “S 


3.- Mnoge su od tih teorija interesantne. No u jednom povijesnom pregledu 
razvitka hrvatske pismenosti nije im mjesto; čak se ne nalaze ni u većini knjiga 
koje opisuju takav razvitak. 


4.- B. Zelić-Bučan: "Narodni naziv hrvatskoga jezika tijekom hrvatske povijesti". U: 


Babić, Stjepan: Tisućljetni jezik naš hrvatski, Zagreb, 1991, str. 5. 

5.- "Povijest hrvatske književnosti". Nakladni zavod Matice hrvatske", 
Cankarjeva založba. Zagreb-Ljubljana, 1987, str. 11,12. 

6.- "Hrvatski jezik, njegovo mjesto unutar južnoslavenskih i drugih slavenskih 
jezika, njegove povijesne mijene kao jezika hrvatske književnosti". U: Flaker, 
Aleksandar; Franjić, Krunoslav: Hrvatska književnost u evropskom kontekstu. 
Zagreb, 1978, str. 25. 


druge pak strane, područje pastoralne djelatnosti sv. Metoda kao 
nadbiskupa obnovljene sirmijske biskupije bila je posavska Panonija 
među panonskim Hrvatima koji se također sve do novog vijeka najčešće 
nazivaju općim slavenskim imenom “Slovene"-Slavi-Sclavi...Spekulacije 
s tumačenjem izraza “zemlja slovenskaja - jazik slovensk" kao da se 
odnose na Slovačku i slovački jezik sasvim je bez osnova. Velika Moravska 
(Grande Moravia - Megale Moravia) nije nikako mogla biti češka Morayska, 
nego grad Moravia u blizini Sirmiuma, pak se u dokumentima i zove kao 
biskupija sirmijska, panonska ili moravska, prema tome da li se zove 
prema graduili zemlji. ...Niti je ikada ni stvarna politička vlast niti barem 
kao interesna sfera Istočnog Rimskog “Carstva prelazila preko Dunava, 
pak ni bizantski car, koji je uputio sv. braću u Moravsku-Moraviju kao 
misionare nije ih mogao poslati izvan područja mvaje barem nominalne 
*vlasti."? 


ad iona u “Hrvatskoj književnosti do narodnog preporoda" Novaka: 


Kombola (Školska knjiga, Zagreb, 1992) pod podnaslovom “Ciril i Metodije i 
njihovi učenici" možemo naći drugačiji stav glede Moravske i sv. braće. 
Kombol smatra da je područje njihova rada bila Moravska na teritoriji Češke 
i Slovačke. Vrstan hrvatski književni historičar kaže među ostalim da je 
hrvatska pismenost preuzeta iz susjednih slavenskih zemalja, pa tako i 
glagoljica, koju je, kaže, izumio Konstantin (Ciril). 

Jesu li Ćiril i Metod bili u Hrvatskoj i pri tome kao prvi upoznali dio 
hrvatske publike sa svojim pismom? Previše toga upućuje na tu mogućnost!. 
Na opširnoj znanstvenoj raspravi ostaje da se to dokaže ili pobije. No kao što 
sam već rekao, tek su učenici svete braće udarili temelje hrvatskoj pismenosti, 
pa Ćirilova i Metodova kratkotrajna nazočnost (ili samo jednog od njih) u 
Hrvatskoj ne mijenja ništa u glavnim, sustavnim spoznajama o razvitku 
hrvatske pismenosti. Sviđa se nama ili ne, tek četrdesetak godina nakon 
Metodijeve smiti (usp. Kombol, str. 9.) javljaju se prve vijesti o pismenosti u 
Hrvata. 


Možda će se jednoga dana revidirati saznanja o postanku hrvatske 


pismenosti, no onda samo na temelju novih znanstvenih podataka i zaključaka. 
Ne mogu se na osnovi nekoliko pretpostavki zanijekati stožerne spoznaje 
slavističke znanosti. Zaključiti da je hrvatska pismenost započela prije svete 
braće i daje glagoljica već prije njih postojala u Hrvata, nije nimalo jednostavno, 
. kao što se to čini. 

Ne znači da zbog toga što je suvremena (vodeća) slavistika glede Ćirila 
i Metoda i glagoljice jednoga mišljenja (osim u nekim nijansama, ako ih tako 
smijem nazvati zbog njihove - možda samo prividne - opće važnosti), da su ta 
mišljenja nepromjenjiva. Promjenjiva su, ali jedino ako se donesu novi 
znanstveni argumenti vjerodostojniji od ovih današnjih. Istinitje nagovještaj 
gospodina Siriovčića da u povijesti hrvatske pismenosti nije sve razjašnjeno. 
Zbog toga je treba i dalje istraživati i proučavati. 

Mannheim, 27.07.1993 


Mario Grčević 


7.- B. Zelić-Bučan, str. 9. 

Nekoliko riječi kao odgovor Mariju Grčeviću 


Gospodine uredniče! 


Zahvalan sam Vam što ste mi poslali na uvid rukopis odgovora Marija 
Grčevića na moje pismo objavljeno u RH, br. 180., lipanj 1993., str. 158.-160., 
s prijedlogom da se na nj osvrnem. 


Bit ću kratak. Prvo stoga, što moj sugovornik ničim ne pobija moja 
razlaganja; po koji navod ovoga ili onoga našeg javnog radnika smatra 
dovoljnim za okončanje pitanja koje je vrlo zamršeno i o kome, sve do danas, 
nije r&tena zadnja riječ. ' 

S druge strane, ne smatram da je ikakav ozbiljan razgovor moguć, kad 
Grčević postavlja stvar ovako: 


“Iz osvrta gospodina Sinovčića proizlazi da ne zna (podcrtao ms) da 
cjelokupna svjetska (i hrvatska) suvremena slavistika smatra da su Ciril i 
Metod utemeljitelji slavenske", pa tako i hrvatske pismenosti." 





Nalazimo se, dakle, i opet kod jedne kategoričke tvrdnje, kao što je bila 
i ona na koju sam se osvrnuo u prošlom pismu. tj. Roma locuta, causa finita, 
a tu onda nema rasprave, nego podvij glavu i - zaveži! Jer, pokušaš li nešto 
reći, tvoje riječi, izraz i slovo mogle bi završiti na “jezikoslovnoj margini", a 
možda i na “jezikoslovnom smetlištu". . : 

Ipak ću nešto reći, zapravo upozoriti sugovornika, ukoliko mu to slučajno 
ne bi bilo poznato, na tzv. IZENBEKOVE DAŠČICE. One potječu iz 9. stoljeća 
a obrađuju povijest Slavena od 650 godine prije Krista do 9. stoljeća poslije 


“Krista. Ne zna se točno kada su i gdje nastale, ali pismo i jezik svjedoče da 


su bile urezane davno prije sv. Braće, što znači da je slavenska pismenost 
postojala i prije njih. “Izenbekove daščice" su isprava novijeg vremena. Bile 
su vlasništvo ukrajinskog pukovnika u izbjeglištvu A. Izenbeka. Nakon njegove 
smrti pronašao ih je, preveo na ukrajinski i objavio u San Franciscu ukrajinski 
povjesničar Juraj Miroljubov (1892.-1970.). Pridodamo li ovome i svjedočanstvo 
salzburškog biskupa Virgilija iz 8. stoljeća koji kaže da su još u njegovo 
vrijeme, kada je bio biskup u Istri, Slaveni u Istri imali svoje pismo, onda su 
to dokazi koji se ne smiju obeshrabljivati, a još manje stavljati ih na “margine" 
ili čak bacati na “smetlište". 

Vi i ja, gospodine uredniče, nedavno smo razgovarali o mogućnosti 
objavljivanja moje radnje-predavanja koje sam održao 14. prosinca 1985. u 
Hrvatsko-argentinskom kulturnom klubu povodom 1100 obljetnice smrti sv. 
Metoda. Ako mi uspije prirediti taj materijal za tisak, bit će to jedan prilog više 
hrvatskoj bibliografiji o postanku glagoljice i počecima hrvatske pismenosti. 


Haran na uvrštenju, bilježim se s osobitim poštovanjem 
Buenos Aires, 19. kolovoza 1993. X 
Marko Sinovčić | 

politički pregled 





REPUBLIKANSKI RAZGOVORI 


U prošlom broju našega časopisa donijeli smo izvješće o 
prvom redovitom Saboru Hrvatske republikanske zajeunice 
održanom u Zagrebu 12. lipnja 1993., te smo između ostaloga 
napisali: “Budući da je ovaj broj Republike Hrvatske (br. 180) 
već bio dovršen kad je stiglo ovo izvješće, ne možemo donijeti 
- u cijelosti održane referate, koje ćemo objaviti u slijedećem 
broju." 


U nastavku donosimo referate onim redom kako su se 
održavali. 


1. Suglasnost između načela i djelovanja : 
Piše dr. Ivo Korsky 


Sestre i braćo, članice i članovi Hrvatske republikanske 
zajednice okupljeni na redovitoj skupštini u Zagrebu, glavnom 
gradu Republike Hrvatske i duhovnom i političkom središtu 
svih hrvatskih zemalja! 


U svom referatu održanom na osnivačkoj skupštini naše 
stranke u Zagrebu 15. lipnja 1991., prof Kazimir Katalinić, 
tajnik Hrvatske republikanske stranke, a zatim izabran 
predsjednikom Hrvatske republikanske zajednice, dao je 
slijedeće jasno opravdanje za stvaranje tada nove političke 
stranke u Hrvatskoj: 


“Naša linija treba biti uvijek jasna i čista. Svatko treba 
znati i osjetiti da republikanci stoje sto posto iza onoga što 
propovijedaju. Čiste i jasne nacionalističke stavove nismo 
nikada iniu kojoj zgodi iznevjerili i nikada ih nećemo napustiti. 
Ono što danas govorimo i zastupamo, to smo bili u prošlosti: 
uvijek i samo borci za istinitu, za integralnu slobodu, borci za 
samostalnu hrvatsku državu izvan bilo kakvih okvira, borci za 

demokraciju i politički pluralizam, pobornici socijalne pravde, 
ti. uređenja u kojemu neće nitko nikoga iskorištavati." 
(Republika Hrvatska br. 174 [Rujan 1991], str. 43.) 


Danas, dvije godine nakon ovih Katalinićevih riječi, 
trebamo izvršiti pregled svoga rada da bismo vidjeli kako 
stojimo na političkom polju a kako napredujemo u ustrojavanju 
naših stranačkih redova. Ovom pregledu trebamo pristupiti 
najozbiljnije, iskreno i razborito, jer kao što je to formulirao 
prije 40 godina utemeljitelj i idejni začetnik hrvatskog 
republikanstva prof. Ivan Oršanić: 


“naši bi ljudi trebali definitivno i za uvijek shvatiti, da je 
politika u svojoj bitnosti nauka o sudbini naroda, kaoi primjena 
te nauke, pa prema tome predstavlja najsuperiornije, najteže 
i najodgovornije zanimanje. (...) Ta se pak nauka formira i 
formulira kao živa snaga u političkim skupinama, javnim ili 
tajnim, velikim ili malenim, pod ovim ili onim nazivom, te izvan 
njih nema političkog rađanja, stvaranja i razvijanja politike ni 
ujednom narodu." (Republika Hrvatska br. 8/9 [kolovoz 1953.] 
str. 36.) 


U skladu s ovim smjernicama moramo u prvom redu 
razmotriti da li smo se politički razvijali i izgrađivali, da li smo 
stvarno a ne samo formalno postali republikancima, da li smo 
se trudili da bismo ušli u bitnost hrvatskih problema i potreba, 
ida li smo se u svom konkretnom političkom djelovanju držali 
teoretskih spoznaja i ideja koje zastupa naša stranka. 


Moramo ustanoviti da li je za nas Program Hrvatske 
republikanske zajednice, usvojen na osnivačkoj skupštini 15. 
lipnja 1991., doista bio izvorište i okvir našega djelovanja ili 
samo lijepa izjava koja se poštuje, ali se ne proučava i ne 
produbljuje, a još manje da bi se programatske zasade 
zastupale u dnevnoj politici. 


Ovu raščlambu trebamo danas zajednički obaviti. Ističem 
zajednički, jer u našoj stranci nema rođenih ili doživotno 
posvećenih vođa, nego samo marljivih i manje marljivih članova, 
djelatnika i simpatizera, više ili manje izgrađenih republikanaca. 


u. za 


Naša stranačka hijerarhija mora biti odraz izgrađenosti, 
radišnosti i požrtvovnosti onih koje smo izabrali na određene 
dužnosti da bi organizirali naše djelovanje, izgrađivali nove 
članove, stvarali nove temeljne skupine i priredili nas za javne 
nastupe kad Republika bira one koji će voditi naš narod na 
državnom, županijskom i općinskom polju, ali isto tako i na 
svim područjima javne djelatnosti na kojima treba dolaziti do 
izražaja ideja cjeline, obrana interesa hrvatske narodne 
zajednice politički uokvirene strukturom Republike Hrvatske. 

Ne živimo u zrakopraznom prostoru nego smo dio svijeta 
i zato je potrebno upoznati svijet u kojemu živimo. Samo tako 
moći ćemo postati korisnim sudionicima u javnom životu 
hrvatskog naroda. Ovoga smo bili svjesni u prošlosti, kad smo 
kao izbjeglice iz domovine dio svojih umnih i političkih snaga 
posvetili Hrvatskoj u kojoj smo bili proskribirani, ali koju smo 
uvijek nosili u svojim srcima i za koju smo stvarali različite 
organizacije. Ivan Oršanić je u razdoblju kad je u domovini bilo 
ugroženo i samo hrvatsko ime, u Buenos Airesu 9. siječnja 
1951., osnovao Hrvatsku republikansku stranku koja je 
usmjeravala rad svojih članova i simpatizera ne samo prema 
oslobođenju nego i-.prema budućem slobodarskom uređenju 
Hrvatske. Na temelju ovog dugogodišnjeg sustavnog djelovanja 
naše matične organizacije, već na svom prvom javnom nastupu 
u domovini, na svojoj osnivačkoj skupštini, Hrvatska 
republikanska zajednica mogla je izglasati suvremen i potpun 
nacionalno-politički nacrt unutar kojega može nastupati kad 
se radi o hrvatskim narodnim, političkim, društvenim i 
gospodarskim pitanjima. U tom je Programu Hrvatska 
republikanska zajednica jasno odredila naše političko 
djelovanje u uvodu u kojemu stoji: 


“Svjedoci smo da se Hrvatska nalazi u vrtlogu promjena 
i da ove promjene zahtijevaju s jedne strane čvrstu idejnu 


okosnicu i jasno formulirana načela, a s druge strane“ 


intelektualnu živost i političku hrabrost da se temeljna načela 























stalno posuvremenjuju, kako bi bila korisna hrvatskom narodu 
kao povijesno oblikovanoj cjelini. Skladna veza između 
vrednota prošlosti, potreba sadašnjosti i ciljeva koje valja 
ostvarivati u budućnosti bit će odrednica našega stranačkog | 
djelovanja." (Program Hrvatske republikanske zajednice 
[Republika Hrvatska br. 174, rujan 1991., str. 46].) 


Dosljedni ovom našem pogledu, na današnjoj skupštini 
proučavat ćemo pitanja iz opće hrvatske politike, našu ulogu 
u njihovu rješavanju kao i naša unutrašnjestranačka 
organizacijska pitanja. Mi, naime, nismo politička škola nego 
politička stranka, dakle želimo upoznati pitanja ali i pripremiti 
se da djelujemo na ostvarivanju naših spoznaja. 


XK X XK 


Od samoga početka, godišnje smo davali političko izvješće 
našim članovima. Prvo je tu dužnost obavljao prof. Ivan 
Oršanić, a nakon njegove smrti zapala je mene ta dužnost. 
Danas će tu dužnost obaviti prof. Katalinić, kao predsjednik 
Hrvatske republikanske zajednice, a ja ću, kao gost, izvršiti 
raščlambu dvaju važnin političkih pitanja. Nemam mogućnosti 
izvršiti potpunu raščlambu tih pitanja, jer nam je vrijeme 
ograničeno, no vjerujem da će i ove dvije skice poslužiti 
prisutnima kao temelj u daljnjim raspravama. 


Trogodišnje postojanje Republike Hrvatske, prvo 
nepriznate od međunarodnih čimbenika, zatim napadnute 
silom oružja od tada još međunarodno priznate i prihvaćene 
jugoslavenske komunističke vlade i njezine Jugoslavenske 
narodne armije, i konačno međunarodno priznate no 
teritorijalno okljaštrene i ograničene u svojoj suverenosti, 
pokazalo je da u novom poretku u svijetu, o kojemu se toliko 
govorilo u prvim danima zanosa nakon pada berlinskog zida, 
neće biti toliko pravednosti i idealizma kako se očekivalo. 


Šesnaest prekida vatre tijekom srpsko-hrvatskog rata od 
lipnja do prosinca 1991., koje su međunarodna središta moći 
često nametala da bi zaustavila hrvatske protuofenzive, 

pokazala su dani Ujedinjeni narodi, ni Europska zajednica, pa 
ni Sjedinjene Američke Države ne namjeravaju osigurati punu 
slobodu svim narodima bez obzira nanjihov broji snagu, nego 
da im je glavni cilj osiguranje vlastitih interesa i stabilnost u 
svijetu koja će im omogućiti nesmetani gospodarski razvitak i 
osiguratimeđunarodnu trgovinu, pa makar se takva stabilnost 
plaćala kršenjem ili u najmanju ruku ozbiljnim ograničenjima 
slobode manjih do nedavno neslobodnih naroda. Sloboda 
naroda nije postala opće priznatim dobrom u međunarodnoj 
politici nego se je svela na formalnost za opravdanje ili 
propagandističko prikrivanje rješenja koja zahtijevaju ili nameću 
glavna središta moći. Ova se danas ne nalaze samo u većim, 
stabilnim državama, nego se sve više koncentriraju u 
međunarodnim ustanovama, čija birokracija određuje razvitak 
i djelovanje mnogih manjih država i svojim odlukama često 
nameće osobne ideološke obrasce, mržnje i predrasude kao 
i svoj svjetonazor koji možemo definirati kao prosvijećeni, 
humanizirani materijalizam u kojem dominiraju gospodarski i 
trgovački interesi. Privreda nije postala sredstvom za razvitak 
slobodnih ljudi i slobodnih narodnih zajednica, nego su se ljudi 
i zajednice pretvorili u kotačiće i poluge da bi novi Moloh, 
svjetsko gospodarstvo, što bolje funcionirao i svojim vjernicima 
pružio obilje materijalnih, potrošnih dobara u prilično odvratnoj 
parafrazi četvrte zapovijedi Božje: “Poštuj i slušaj međunarodna 
središta moći i velike koncentracije materijalnih snaga, da 
dugo živiš i dobro ti bude na ovom svijetu." O drugom svijetu 
io vrednotama nematerijalne prirode smiješ samo govoriti, za 
razliku od boljševičkog materijalističkog vladavinskog sustava 
koji ni to nije dopuštao, ali ga nemoj previše ozbiljno shvatiti, 
jer ćemo te proglasiti reakcionarom ili fanatikom. A ako se 
previše pozivaš na prava i potrebe svoje narodne zajednice, 
potpuno ispadaš izigre i kao “ekstremni nacionalist" ostat ćeš 
u političkoj karanteni dok se ne pokaješ i obratiš na jedino 
spasavajuću vjeru hedonizam potrošačkog društva. To vrijedi 
iza one koji su nekada bili istoga ideološkog opredjeljenja kao 
današnja međunarodna birokracija, što se očituje u držanju te 
birokracije prema nekim vodećim krugovima u nedavno 

oslobođenim državama istočne i jugostočne Europe , koji su 
ozbiljno shvatili pravo svoga naroda na slobodu i nezavisnost. 


Doduše ni u tome međunarodna birokracija nije dosljedna . 
jer kako bismo mogli inače razjasniti posebno razumijevanje 
što ta birokracija pokazuje kad se radi o Srbima i njihovoj 
agresiji protiv susjeda, koja je agresija destabilizirala velike 
dijelove bivše Jugoslavije. Zanimljivo je kako veliki svećenici 
međunarodne suradnje uvijek nalaze opravdanje za odstupanja 
od pravila koja su sami postavili. Dovoljno je pročitati neke od 
njihovih raščlamba koje opravdavaju najveće nepravde 
pomanjkanjem interesa za određena područja ili za određene 


narode, kao i potrebom da se u ime stabilnosti priznaju neke 


veće povrede tih prava i pravila. 


Iskustvo s intervencijom Europske zajednice i Ujedinjenih 
naroda na hrvatskom području treba nas poučiti da nikada 
nećemo uspjeti kod njih ako oni osjećaju da smo slabi i 
neodlučni. Tako zvano dobro ponašanje u međunarodnom 
svijetu ne vrijedi odviše mnogo. 


Države se stvaraju samo u nestabilnim prilikama. U 
takvim se prilikama rađa novi poredak koji će vladati nekoliko 
desetljeća, sve dok se ne istroši ili dok nepravde ne prevrše 
mjeru i dođe do novih potresa. Zato je bitno da sada, dok je 
sve u pokretu, ne pokleknemo, da ne pristanemo na 
kompromise, da ne vjerujemo ni u kakva obećanja koja bi se 
trebala ostvariti u budućnosti kad opet zavlada mir. Moramo 
uprijeti svim snagama da zadržimo svoju nezavisnu državu, 
bez ikakvih federalnih ili konfederalnih spona s drugim 
narodima, jer samo tako ući ćemo kao čimbenik, subjekt, u 
novi svijet koji se danas rađa, a ne kao objekt. Hrvatska 
država, pa makar i smanjena, za budućnost našega naroda 
bolja je od veće Hrvatske lišene svoje nezavisnosti. 

Nasuprotnastojanjima europske birokracije i tehnokracije 
koja bi željela oživjeti Jugoslaviju različitim obećanjima, koja 
će prekršiti čim ih budemo prihvatili, hrvatski aksiom mora biti 
nezavisna Hrvatska. Na početku zapostavljena i siromašna, 

gospodarski uništena ratom i embargom, teritorijalno 
okljaštrena, ali potencijalno snažna ako uspije kao nezavisna 
država prijeći u novo razdoblje stabilnosti. Kao takva moći će 
svojim naporima, svojom izdržljivosti i svojom odlučnošću 
stvoriti ono što su u prošlosti stvorile druge manje države kao 
Švicarska i Danska, a u naše doba Izrael, a što je u našem 
najbližem susjedstvu uspjela Srbija, čiji su intelektualci u 
sukobu s velikim silama znali procijeniti da su čvrstoća i 
postojanost jamstvo da će postići svoj glavni cilj. Pa i 
Memorandum Srpske akademije nauka i umetnosti, koji je bio 


temelj srpske politike nakon Titove vladavine, pokazao še. 


superiornim svim hrvatskim nadama da će nam slobodni svijet 
pomoći jer ćemo ih uvjeriti u pravednost naše borbe. 


Srbi su naprotiv brutalno uvjerili svijet da je snaga važnija 
“od prava i toj činjenici moramo hrabro pogledati u oči, a ne 
tužiti se da nam svijet čini nepravdu. 

U teškoj borbi koju vodi Hrvatska od dana oslobođenja, 
posebno bolno poglavlje predstavlja gubitak Bosne i držanje 
bosansko-hercegovačkih muslimana. 


Izgubili smo rat u Bosni, pa ne možemo očekivati da će 
svijet, kojemu je vrhovni cilj stabilnost i uživanje materijalnih 
dobara, a glavna taktika prihvaćanje činjenica koje ne utječu 
neposredno na njihove interese, išta učiniti da bi Srbe vratio 
na njihove polazne postave. U povijesti ne možemo naći 
primjera da bi pobjednik u ratu na mirovnoj konferenciji vratio 
sva područja koja je zauzeo silom oružja. Tako će biti i sa 
srpskim osvajanjima u Bosni. Sami Srbi su prije nekoliko 
mjeseci ponudili da bi vratili po prilici 20 posto osvojenoga 
područja, što je odbila vlada dr. Alije Izetbegovića koja je 
očekivala pomoć muslimanskih država kao i pritisak Ujedinjenih 
naroda na Srbe, a neki su se njezini pripadnici nadali da će 
Srbi nagraditi njihovo sustavno odvajanje od Hrvatske i Hrvata 
te da će zato sklopiti s njima mir na račun Hrvata. 

Međutim ,-niti su se islamske države toliko založile da bi 
Ujedinjeni narodi doista intervenirali, niti su Srbi pristali na 
sporazum kad su im već bili na dohvatu ruke plodovi razdora 
između Muslimana (s velikim početnim slovom) i Hrvata. 


Sigurno je da službena hrvatska politika prema Bosni nije 
dosljedna i da je samim priznavanjem podjele hrvatskog 
etnikuma na muslimanski narod i na hrvatski narod izgubila 
pravo da zatraži cijelu Bosnu ili njezin muslimansko-katolički 
dio kao dio Hrvatske. No glavnu je pogrešku napravilo vodstvo 
bosansko-hercegovačkih muslimana koje je oduševljeno 
prihvatilo Titovu i Kardeljevu muslimansku narodnostisustavno 
razgrađivalo narodno jedinstvo Hrvata-muslimana i Hrvata- 
katolika, koje je od Ante Starčevića bilo konstanta hrvatskog 
nacionalizma. Povezanost jugoslavenskih komunista 
podrijetlom iz muslimanskih obitelji s muslimanskim 
fundamentalizmom koji su donijeli muslimanski đaci s 
Prednjega Istoka, a koje je tamo poslao na studije Tito da bi 
učvrstio svoje vodstvo u “trećem svijetu",.dovelo je do tolikog 
rascjepa među Hrvatima da je 1990. protiv deset milijuna Srba 
stajalo samo nešto manje od pet milijuna Hrvata, dok je preko 
dva milijuna bosansko-hercegovačkih muslimana vodilo svoju 
posebnu politiku, koja je u najtežim časovima srpske agresije 
na Republiku Hrvatsku bila prosrpska, kao što je to u emigraciji, 
još prije dvadeset godina, zastupao ideolog bošnjačke | 
narodnosti Adil Zulfikarpašić. | tako su Srbi mogli izbosanskih 
baza nesmetano ratovati protiv Republike Hrvatske, a kad su 
postignuli veći dio svojih ciljeva, nastavili su ratovati, no ovaj 
puta u Bosni protiv muslimana, čiji je predsjednik, dr. Alija 
Izetbegović, mjesec dana prije srpskoga napadaja na Bosnu 
izjavio da u Bosni neće biti rata. Hrvatska nije smjela službeno 
priskočiti u pomoć bosanskoj vladi, jer u očima svijeta ona je 
smjela pomagati samo tzv. hrvatskoj manjini u Bosni a ne 
ulaziti u pitanje drugog, muslimanskog naroda. Hrvatska 
intervencija omogućila bi međunarodnoj birokraciji, koja je 
uvijek stajala na strani Srba, da izjednači hrvatske akcije sa 
srpskima i pojača protiv Hrvatske embargo oružja koji je 


24 


zdušno nadzirala, dok se do nedavno nije uopće brinula kad se 
radilo o velikoj pomoći u gorivu i streljivu, pa i novom oružju, 
što su Srbi dobivali preko Grčke i Rumunjske. 


Do koje je nelogičnosti dovela politika dr. Alije 
Izetbegovića, postalo je očito kad su Srbi odlučili uništiti veliki 
muslimanski otok oko Bihaća i Cazinske krajine, koji je ne 
samo zemljopisno nego i gospodarski tijesno povezan s 
Hrvatskom. Ni u smrtnoj opasnosti nisu tada Fikret Abdić i 
drugi muslimanski prvaci toga otoka zatražili hrvatsku vojničku 
pomoć nego su pustili da im Srbi oduzimaju dio po dio toga 
područja i da ga čiste od muslimanskih starosjedilaca uz 
obećanje da će im dopustiti da se presele u krajeve koje je 
Vance-Owenov plan predvidio za Hrvate. Pojačani sukobi 
između Muslimana i Hrvata u srednjoj Bosni dobrim su dijelom 
posljedica gubitka muslimanskog otoka u zapadnoj Bosni. 


Siguran sam da su ove sukobe poticali, pa i poveli, 
jugoslavenski agenti pritajeni u muslimanskim i hrvatskim 
redovima u Bosni i Hercegovini, što sam nekoliko puta javno 
istaknuo, pogotovo prilikom srpske ofenzive protiv Jajca. Ne 
mogu ovdje ulaziti u pojedinosti, no vjerujem da će se nakon 
rata otkriti mnoge zanimljive pojedinosti u tom pogledu. 


Želim još ukazati da je odstupanje od Starčevićeve politike 
jedinstva Hrvata obih vjera kao i potpuno pomanjkanje interesa 
sarajevskih muslimanskih prvaka za sve prijedloge za 
učvršćivanje veza između bosansko-hercegovačkih muslimana 
i Hrvata katoličke vjere dovelo do velikih gubitaka u katoličkom 
dijelu hrvatskog naroda, a do prave tragedije u njegovu 
muslimanskom dijelu. Ovom prilikom mogu spomenuti da 
početkom 1988., kad smo objavili naš prijedlog za stvaranje 
Savezne Države Hrvatske, naši pokušaji da za taj plan 
zainteresiramo sarajevsko muslimansko vodstvo nisu naišli 
na odjek, iako mi je poznato da je plan došao do njih preko 
jednoga člana toga vodstva koji je bio u dodiru s jednim našim 
prijateljem prigodom svoga putovanja izvan tadašnje 
Jugoslavije. 

X x X 


—4— 





Dragi suradnici i suborci! Ovaj prikaz, koji vam ne otkriva 


ništa nova, neka vam ipak posluži kao primjer da u našim 


redovima trebamo održavati redovite sastanke na kojima će 
se, uz tekuća organizacijska pitanja, dio vremena posvetiti 


idejnim pitanjima i političkim raščlambama. Ne u smislu 
prepričavanja nego u strogo znanstvenoj, sažetoj i savjesno 


pripravljenoj raspravi, da bi u našoj stranci, prema zamisli 
Ivana Oršanića izraženoj u “Priručniku Hrvatske republikanske 


stranke", vladala suglasnost izmedu njenih načela i njenih 


djela. “Stranka dakle neprestano mora uživljavati svoj program 
u svoje pripadnike." [Oslobođenje i Sloboda, str. 120.] 


2. Kroz raznolikost do harmonije 


Razmišljanja uz prvi domovinski kongres Kragšskih 
republikanaca 


Piše prof. Malkica Dugeč 


Još od ranih predkršćanskih i kršćanskih vremena kada 
su spoznaje čovječanstva o ovozemaljskim mijenama nastajale 
najčešće igrom slučaja, preko tame srednjega vijeka koju bi 
kadikad osvijetlile iskrice razuma ili lomače ljudskoga duha, 
pa sve do današnjih dana, kada katastrofa sveopćeg ljudskog 
uništenja nije nezamisliva, pogledi na Ženu-čovjeka nisu se 
odviše izmijenili. I kada je o ženi riječ, povijestne samo da se 
ponavlja. Ona traje. U svoj svojoj raznolikosti, u čitavoj svojoj 
veličini, u svim svojim ljudskim umom još neosmišljenim 
predviđanjima. 


Spominjana još u biblijskim tekstovima kao neprolazna 
istina o čovjeku stvorenom na sliku i priliku Božju, uzvisivana 
do kulta božanstva u svjetskoj literaturi ili pak ponižavana do 
stupnja roba, životinje i griješnice ne samo u glavama onih, 
koji zbog svoga spola bijahu jedini suci svemu dobru i zlu, 
rijetko kada spominjana u filozofskim tekstovima, još rjeđe 
uočavana kao stvarno ljudsko biće sa svim manama i vrlinama 
čovjeka, a mnogo, mnogo puta prešućivana zbog straha od 
konkurencije na polju duhovnih vrednota - žena je još uvijek 

zagonetka nespretnih, egoističnih i pomalo zlobnih odgonetača 
sveukupne povijesne zbilje. : 


: Primjeri iz prošlosti - kako svjetske, tako isto i hrvatske - 
svjedoče samo u prilog navedenim mislima. 


Tko još nije čuo za Pitagoru, jednog od velikih starogrčkih 
filozofa iz 6. st. prije naše ere? No dalije poznato da je taj isti 
mislilac imao i sestru Teokleju, koja je bila njegov učitelj i 
savjetnik i predavala filozofiju u Samotarki? Da li itko zna, da 
je Pitagora imao i kćer koja je bila tako izvrstan govornik, da 
su je Atenjani radije slušali nego njezina oca? Muškom rukom 
povijest je zabilježila samo Pitagoru. 


Cijeli svijet se danas diči Dubrovčaninom Ruđerom 
Boškovićem: fizičarom, matematičarom, astronomom, 
filozofom, pjesnikom i diplomatom. Njegovo ime još i ovoga 
časa nose mnoga društva, edicije i institucije. No da li svijet, 
da li Hrvatska zna da je taj slavni čovjek imao sestru Anicu 
Bošković, pjesnikinju i autora spjeva na hrvatskom jeziku 
“Razgovor pastirski vrhu porođenja Gospodinova", tiskanom u 
Veneciji? Dubrovnik, doduše, nije zaboravio svestrano 
obrazovanu pjesnikinju i slikaricu Cvijetu Zuzorić, ali je Anicu 
Bošković jednostavno zatajio, iako su je neki još u prošlom 
stoljeću, zbog kvaliteta njenog stvaralaštva, bili smjestili na 
sam “zvjezdani prag Olimpa". 


Povijest pouzdano zna da jedan od Sokratovih učenika, 
možda najveći starogrčki filozof, Platon (427-347. prije n.e.), 
a koji je zamislio idealnu državu u kojoj bi vladali samo 
mudraci, nije priznavao kvalitativne razlike između muškaraca 
i žena, smatrajući da im treba dati istu naobrazbu. | grčki 
filozof Heraklit (536-475. pr. n.e.), preteča suvremene 
dijalektičke misli (“Sve teče"), a kojega je visoko vrednovao 
čak i njemački filozof Hegel, već u ono doba naglašavao je da 
“priroda iz suprotnosti stvara sklad, pa je sjedinila muški spol 
sa ženskim" stvorivši tako pravu harmoniju upravo 
suprotnostima, različitostima, a ne jednakošću. 

Brojni pisani dokumenti, pjesme, drame i slike, nastali na 
hrvatskom tlu, također su jednostrani prikazi žene prošlih 
stoljeća ili ižvitopereni fragmenti iz cjelokupnosti življenja 
hrvatskoga naroda. A kako kaže legenda, uz braću Kluka, 
Lobela, Kosjenca, Muhla i Hrvata, upravo su dvije žene, dvije 
sestre Tuga i Buga, dovele Hrvate na obale Jadrana. Ostale 
su zabilježene tek perom Konstantina Porfirogeneta. 


Potpuno anonimne ili tek usputno spomenute ostale su 
mnoge umne Hrvatice koje su najčešće iza samostanskih 
zidina pisale na hrvatskom jeziku, slikale, vezle, prevodile i 
slično, čuvajući i njegujući tako hrvatsku narodnu baštinu. 
Renesansa za njih nije donijela oslobođenje iz okova 
patrijarhata. Čak ni 19. stoljeće, kada .se pojavljuje prva 
hrvatska profesionalna književnica Dragojla Jarnevićeva, pa 
ni 20. stoljeće u kojemu neshvaćena i u bijedi umire prva 
hrvatska novinarka Marija Jurić-Zagorka, nisu se odviše udaljili 
od ranokršćanskog shvaćanja po kojemu je ženina “povezanost 
sa istočnim grijehom izvorište njezina podcjenjivanja", a 
povezanost sa Kristom tek nada da će jednoga dana sva 
ljudska bića biti izjednačena u dobru i zlu. 


I dok su u prošlosti gotovo svi imalo značajniji hrvatski 
umovi pisali ili pjevali samo o vanjskoj ljepoti žene, a koja je 
kao po nekom kalupu morala biti tanka struka i visoka stasa, 
bijelih zubi, mliječne puti i obrva tankih, ili pak veličali ulogu | 
majke-čuvarice ognjišta i odgajateljice, “vjerne ljube? ili “mile 
sestre",o umnim sadržajima žena nije bilo ni spomena. Usprkos 
činjenici da je Hrvatska imala i svoje Mile Gojsalića, i hajdučice- 
ratnike, i Žene vične peru, kistu, govorništvu, glumi, športu i 
slično! Možda je Marko Marulić časna iznimka, jer je u svome 
“hrvatskim verzima" napisanom spjevu “Judita" u liku biblijske 
junakinje Judite koja snalažljivošću, lukavstvom i hrabrošću 
ubija Holoferna i tako spašava svoj narod od ropstva, zapravo 
progovorio o Hrvatici i spašavanju hrvatskoga naroda. Možda 
jei A. G. Matoš u svojoj “Gospi Mariji", uočivši i umne 
sposobnosti svoje majke koja ga je, uz ostalo, naučila i “ovaj 
jezik ubavi", zapravo podigao prvi spomenik majci-Hrvatici i 

ženi-domoljubu, jer je ljubav prema hrvatskom jeziku ujedno i 
ljubav prema Hrvatskoj. 


Danas, kada po prvi puta u svojoj četrdeseti dvije godine 
dugoj, žrtvama i radom provjerenoj stranačkoj tradiciji, hrvatski 
republikanci održavaju svoj radni kongres u vlastitoj i suverenoj, 
već od 102 države svijeta međunarodno priznatoj državi 
Hrvatskoj, u Zagrebu, neka nas još svježi pa makar i ne tako 
brojni primjeri iz prošlosti njene političke emigracije, među 
kojima je bilo spomena vrijednih hrabrih i umnih žena, ohrabre 
u uvjerenju daio njima, dakle, o populacijski većinskom dijelu 
hrvatskoga naroda ovisi budućnost Hrvatske. Neka nas oni 
najsvjetliji primjeri Hrvatica, bivših političkih emigranata, 
potaknu da sada u svojoj zemlji i pod svojim nebom još 
gorljivije posvjedočimo čast pripadnosti hrvatskome narodu, 
da još dosljednije podijelimo i sve obveze koje iz toga izviru. 
I neka mi se zato ne zamjeri što ću o toj, u Domovini još 
nedovoljno rasvijetljenoj temi, progovoriti na temelju osobnih 
spoznaja i iskustava stečenih tijekom 20-godišnjeg života i 
rada u redovima hrvatske političke emigracije, a prije svega u 

redovima Hrvatske republikanske zajednice. 


Kao državotvorna i slobodarska politička stranka HRZ je 
već od prvoga dana svoga postojanja, dakle od 9.siječnja 
1951. god., zauzimala stajalište da se i žene-Hrvatice mogu, 
znaju i moraju uključivati u politički, kulturni, humanitarni ali i 
u osloboditeljski rad, jer je rušenje Jugoslavije (utemeljitelj i 
ideolog HRZ-e pok. prof. Ivan Oršanić je govorio: “Jugoslavija 
se ima srušiti zadavljena hrvatskom voljom za slobodom"), tj. 
stvaranje slobodne, demokratske i socijalno pravedne države 
Hrvatske, bio njen temeljni cilj. To svoje stajalište, ne 
precjenjujući niti podcjenjujući ulogu žena, HRZ nije ni morala 
posebno naglašavati. Kao što su stranice republikanskih glasila 


u dijaspori, “Republika Hrvatska", “Rakovica", “Hrvatska' 


budućnost", bile podjednako dostupne Hrvatima i Hrvaticama 
koje su imale što i znale progovoriti o gorućim problemima 
svoga naroda, tako isto bile su dobrodošle i u svim akcijama 
koje su hrvatski republikanci, rasijani po cijeloj Europi i po 

svim prekomorskim državama, poduzimali da bi upozorili 


svjetsku javnost na neodrživ položaj Hrvatske unutar “bureta 


baruta zvanog Jugoslavija". 


Kao jedna od utemeljiteljica Hrvatskog narodnog vijeća, 
političkog nadstranačkog tijela koje je okupljalo sve Hrvate u 


svijetu, a osnovano u Torontu 1974. godine, HRZ je jedina 


stranka u hrvatskoj dijaspori koja je već 1975. god. u redove 
Hrvatskog narodnog vijeća kandidirala jedinu ženu. Bila je to 
tada 26-godišnja Alojzija Buconjić, Hrvatica koja je u onim 
opasnim vremenima kada se veći sama pripadnost hrvatskome 
narodu mogla kazniti uhićenjem, kidnapiranjem (kao što je to 
bilo učinjeno sa prof. Vjenceslavom Čižekom u Njemačkoj) ili 
pak podmuklim ubojstvom naočigled tzv. slobodnog Zapada, 
iako majka troje djece, nalazila je vremena i mogućnosti 
sudjelovanja u akcijama republikanaca: držala predavanja, 
dijelila letke, držala i govore, sudjelovala na svim 
protujugoslavenskim demonstracijama, pisala u republikanskim 
glasilima... Kada je njen suprug Marijan zbog sudjelovanja u 
jednoj “Zornoj akciji" protiv izručenja Hrvata godine 1978. 
(Jugoslavija je tada tražila izručenje 12 Hrvata u zamjenu za 
neke članove tzv. Bader-Meinhof bande) bio uhićen od strane 
američke policije, ta hrabra žena, iako srčani bolesnik, vezala 
se lancima i danonoćno prosvjedovala pred američkim 
ustanovama, želeći tako i simbolički svjedočiti u ime čitave, 
tada još lancima jugoslavenstva i velikosrpstva okovane 
Hrvatske. A kada su američki policajci vršili pretres njezina 
stana, tražeći navodno sakriveno oružje, ta mudra žena stavila 
im je pod nos časopis “Republika Hrvatska" govoreći: “Ovo je 
naše oružje". Treba, naime, znati da je istina o Hrvatskoj, 
objavljivana u zapadnim sredstvima priopćivanja, smatrana 
ubojitijom od najubojitijeg oružja. 


Sudjelovanjem u protujugoslavenskim demonstracijama 
(koje su obično snimali tajni agenti jugoslavenske UDBE da bi 
fotografijama progonili i ucjenjivali Hrvate koji bi eventualno 
došli u posjet svojoj rodbini), javnim kulturnim i političkim 
nastupima, radom u hrvatskim školama (postojale su samo u 

* prekomorskim državama), radio-postajama na hrvatskom 
jeziku, pisanjem u republikanskim ili drugim neovisnim 
hrvatskim emigrantskim glasilima, angažiranjem u raznim 
međunarodnim organizacijama (Amnesty International, 
Paneuropska unija, Radna zajednica Alpe-Jadran i dr.), te još 
mnogim znanim i neznanim domoljubnim poslovima, žene iz 
redova HRZ-e nisu ni pomišljale kako tim plemenitim radom 
zapravo stavljaju i svoje živote na kocku, već ih je vodila 
jedino i isključivo ljubav prema domovini Hrvatskoj (i Herceg- 
Bosni!) i uvjerenje koje je već bio izrekao prof. Ivan Oršanić, 
tj. da “ni oslobođenje ni sloboda nisu posljedice spontanih 
doživljaja, nego mnogih znanih i neznanih, više ili manje 
formuliranih nastojanja, borbi, žrtava i požrtvovnosti". 


Naširenju letaka, brošura, domovinskih izdanja “Republike 
Hrvatske"te zvučnih vrpci namijenjenih prvenstveno hrvatskim 
gostujućim radnicima, koji su bili zapravo jedini živi most 
prema Domovini, zdušno je radila i Daniela Brekalo, a Zlata 
Ivezić, pjesnikinja i politički radnik, pridruživala nam se pri 
svim tim poslovima. | danas još aktivno radi na odašiljanju 
humanitarne pomoći Hrvatskoj. 


Ivanka Pavić-Paraga bila je ne samo sabornik HNV-a 
kandidirana od strane HRZ-e, već je još 1990. kao republikanka 
zapaženo sudjelovala na skupovima HDZ-a u Bosni i 

. Hercegovini, gdje je, šireći naše ideje, već tada javno iznosila 
naš prijedlog o saveznoj državi Hrvatskoj. Milka Marušić već 
sa 16 godina djelovala je u Hrvatskoj mladeži Amerike, a 
1990. god. zajedno sa Ivankom Pavić-Paraga odlazi u Herceg- 
Bosnu da bi tamo širila državotvorne ideje HRZ-e. 


lako je neskromno, a možda i neobjektivno, govoriti o 
sebi, ipak dužnost mi je barem napomenuti da moja pripadnost 
republikancima nije bila samo formalna, već da sam kroz 
proteklih 20 godina pisanom i izgovorenom riječi, javnim 
nastupima kako hrvatskim, tako i međunarodnim, 
raspačavanjem republikanskog tiska i vrpci, sudjelovanjem na 
javnim prosvjedima, hodočašćima, simpozijima, organiziranjem 
književnih priredbi, zastupanjem HRZ-e i “Republike Hrvatske" 

na međunarodnoj izložbi knjiga u Frankfurtu, aktivnim 
članstvom u Hrvatsko-njemačkom društvu, osobnim kontaktima 
sa novinarima te predstavnicima europskih i njemačkih javnih 
medija, svjedočila istinu o Hrvatskoj, a kroz koju je trebalo 
svratiti pozornost svijeta na sve patnje hrvatskoga naroda i 
pridobiti buduće saveznike i prijatelje kako bi se buduća 
slobodna država Hrvatska što bezbolnije stvorila i pridružila 
drugim slobodnim državama svijeta. 


Promatrajući iz današnje perspektive djelatnost Hrvatica 
u hrvatskoj dijaspori, čini se da je sve to bilo jednostavno pa 
možda i zanimljivo, jer su one živjele na slobodi te mogle i 
morale zastupati interese svoga naroda. A vjerujte, samo 
hrabri mogli su držati govore u nekoj dvorani u Chicagu, 
Torontu, Munchenu, Stuttgartu, jer je svakoga časa netko od 
jugoslavenskih ubojica mogao pucati u njih ili podmetnuti 
bombu. Trebalo je mnogo samozatajnog rada i odricanja, 
moralne potpore najbližih, a da se ne govori o znatnim novčanim 
žrtvama, za svaki pa i najmanji pokušaj mobiliziranja borbenog 
i demokratsko-progresivnog hrvatskog zajedništva. 


Nije se tek igrom slučaja dogodilo da su npr. Europska 
zajednica i Europski parlament u danima krvave velikosrpske 
agresije na Hrvatsku bili gorljivi Zagovornici i podupiratelji 
njene neovisnosti, što je posljedica ne samo osjećaja za 
pravednosti dalekovidnosti pojedinih članova tih tijela (posebno 
Otta von Habsburga), već još više dugogodišnjeg upornog pa 
ponekad i nametljivog ali diplomatskog uvjeravanja jedne 
Hrvatice (gđe Ivone Dončević), čijom zaslugom su i neki od 
današnjih čelnika Republike Hrvatske bili dobili priliku da još 
u jeku jugoslavenske diktature o Hrvatskoj progovore za 
govornicom Europskog parlamenta u Strassbourgu. Ako su se 
i razlikovali u mišljenjima o putovima koji vode u slobodnu 
državu Hrvatsku, djelima, činima svi Hrvati i Hrvatice dokazivali 
su i pred svjetskom javnosti da svi ti putovi vode istome cilju: 
neovisnoj državi Hrvatskoj. 


Znajući da će tek borbeno zajedništvo iseljene i 
domovinske Hrvatske uroditi pravim plodom, često sam 

razmišljala o hrvatskoj blagosti i naivnosti i o tome kako Npr. 
Srpkinje kupuju svojoj djeci na dar svetosavske relikvije, 
revolvere ili noževe, dok Hrvatice, ako imaju novaca, darivaju 
svoju djecu lutkama i knjigama. Uvjerivši se da nam je “Bog 
dao emigrantstvo kao bojno polje", kako je to još 1961. god. 
pisao prof. |. Oršanić, a ne kao umirovljeničku naknadu za 
patnje, često sam se ljutila i zamjerala pojedinim Hrvaticama 
što sene pojavljuju na tome polju. | kao opravdanje ne jednom 
mi je pred očima lebdjela slika Danice Glavaš, Hrvatice koja 
je, izbodena nožem jednog plaćenog jugoslavenskog krvnika, 
gotovo iskrvarila na pragu svoga stana u Chicagu, a samo 
zato što je preko “Hrvatskog radija" govorila istinu o Hrvatskoj 
i Jugoslaviji. Ipak, opravdani strah pojedinih pripadnica našega 
roda za vlastiti životi sigurnost obitelji, koliko god bio razumljiv, 
za nas republikance nije smio biti razlogom pasivnosti u 
osloboditeljskom radu ili čak razlogom sputavanja toga rada. 
U tome smislu djelovali smo u čitavom slobodnom svijetu pa 
se danas i ne čudimo što mlade, hrabre Hrvatice iz Australije, 
Amerike, Njemačke napuštaju bezbrižan i ugodan život te 
dolaze u Hrvatsku da bi se u Hrvatskoj vojsci zajedno sa 
svojom braćom i prijateljima borile za slobodu Hrvatske, 
Hrvatske koju su zavoljele kroz priče svojih roditelja, sanjale 
ju u najnevinijim djevojačkim snovima te čiju su cijenu slobode 
spremne platiti i vlastitim životima. 


I na kraju ovoga razmišljanja uz prvi domovinski kongres 
hrvatskih republikanaca, sretna što ni jedna žrtva nije bila 
uzaludna, ponosna što smo sve svoje fizičke, umne i političke 
raznolikosti stopili u harmoniju besmrtne ljubavi prema 
Hrvatskoj te doživjeli da Hrvati i Hrvatice u svojoj vlastitoj 
državi, usprkos svima i usprkos svemu, nastavljaju slobodarsku 
tradiciju Hrvatske republikanske zajednice, gradeći i 
oplemenjujući je, braneći je i čuvajući kao najveću svetinju, 
mogu samo ponoviti istinu po kojoj je i meni čast pripadati 
hrvatskome narodu i u svako doba i na svakom mjestu dijeliti 
njegovu sudbinu, jer da nije Hrvatske, Čovjek bi iz mene 
zauvijek sagorio u pepelu mijena. 

3. Hrvatska mladež današnjice i njezina uloga u evoluciji 
suvremenog društva 
Piše Mario Grčević 

Koje bismo sve osobe mogli svrstati u mladež? : 

Sve one koji se osjećaju mladima, koji imaju ideale, koji 
su puni energije, koji su dinamički, sve one osobe čiji pogledi 
nisu sputani ni određeni uskim okvirima neke društvene cjeline. 
Mladež je, dakle, onaj naraštaj koji se još razvija, iako je 
postigao potrebnu svijest koja mu omogućuje da razumije 
zajednicu u kojoj živi i u okviru koje djeluje. Mladi naraštaji su 
revolucionarni, oni traže promjene, oni prosvjeduju protiv, ili, 
netko bi možda rekao, jer nemaju dovoljno životnog iskustva. 
Onoga trenutka kada se čovjek ukruti, kada mu nepravde u 
životu skrhaju ideale, on prestaje biti mlad. Moguće je, dakle, 
biti tjelesno star, a duševno ipak ostati mlad. 


Današnja se hrvatska mladež svojom povijesnom ulogom 
razlikuje od dosadašnjih mladih hrvatskih naraštaja: 


- ona neposredno nosi teret domovinskog rata, dobrim se 
dijelom nalazi na bojištima diljem hrvatskih krajeva. Na njoj je 
da pobijedi neprijatelja i oslobodi okupirane hrvatske krajeve; 


- iako se još dobro sjeća SFRJ, današnja će hrvatska 
mladež biti prva generacija Hrvata koja će bez hipoteke 
jugoslavenstva izgrađivati svoju državu; 


- iako je komunizam u Hrvatskoj fizički nestao već prije 
nekoliko godina, trebat će se uložiti još dosta truda da se 
potpuno iskorijeni i na mentalnoj razini. Kada nova mladež 
nakon izmjene generacija uđe u privredu, u politički i javni 
Život, upravo ova promjena duha bit će jedna od njezinih 
najtežih zadaća. ' : , 

Zadaci hrvatske mladeži koji izviru iz ovih povijesnih 
okolnosti, vrlo su teški. Da bi ih moglo riješiti, hrvatsko društvo ; 
već danas mora pripremati uvjete koji će mladima olakšati 
svladavanje tih problema. Pri tome se neminovno mora suočiti 
s problemima koji nisu uvijek isključivo posljedica ratnog ili 

političkog stanja. Poznato je, primjerice, da Hrvatsku napuštaju 
njezini najbolji stručnjaci, mladi ljudi koji su diplomirali na 
raznim hrvatskim sveučilištima. Mnogi od njih odlaze u svijet 
čim im se pruži prva prilika. O toj se problematici u Hrvatskoj 
dosta pisalo u novinama i, vjerujem, da se razmišljalo i u 
vodećim slojevima države . No dok je u Hrvatskoj ekonomska 
situacija onakva kakva jest, teško se mogu rješavati ovakvi 
problemi. Tek kad se Hrvatska ekonomski oporavi, moći će se 
efikasno zaustaviti jednosmjerno kretanje njezinih mladih ljudi. 
Ukoliko se taj odlazak ni u budućnosti.ne bude spriječio, 
Hrvatska će zbog gubitka tih mladih ljudi trpieti dugoročne 
posljedice. Nijednoj zemlji nije u interesu da školuje osoblje od 
kojega će oni najbolji svoj potencijal uložiti negdje drugdje, 
dok istovremeno ne postoji mogućnost za zamjenom, za 
dvostranim protokom ljudi. Iz tog je razloga za Hrvatsku s 
jedne strane, u budućnosti, nakon ekonomskog oporavka, 
važno stimulirati svoje mlade stručnjake na ostanak, ili ih 


poticati na povratak. S druge strane za Hrvatsku je veoma. 


važno -i to u sadašnjosti, jer se to može - stimulirati dolazak 
i povezivanje s Hrvatskom i onih mladih Hrvata koji su odrasli 
u stranim državama. Ta mladež, djeca i unučad hrvatskih 
iseljenika, gubi prisnijikontakts domovinom, jerim se uglavnom 
i njihove obitelji nalaze u inozemstvu. Stoga su podložni 
asimilaciji; uz domovinu ih veže malo toga osim priča, sjećanja, 
slika i možda ponekog ljetovanja. Ukoliko se ne promijeni 
odnos prema njima, u budućnosti Hrvatska neće moći računati 
na njihov potencijal. Ukoliko se pak bude stimuliralo 
povezivanje inozemne hrvatske mladeži s domovinom, 
Hrvatska će na dulji rok ubrati veliku korist: Usporit će se 
asimilacija hrvatske dijaspore, zaustavit će se nepotrebno 
smanjivanje cjelokupnoga hrvatskog nacionalnog korpusa. Ta 
mladež može postati mostom koji će Hrvatsku povezivati sa 
svijetom. Prisjetimo se samo uloge iseljene Hrvatske prilikom 
stvaranja i priznavanja nezavisnosti naše države. 


Svaka bi društvena udruga trebala posvetiti punu 
pozornost mladima, organizirati ih i izgrađivati. Pri tome se 
mora paziti da se prema njima ne zauzme onakav stav kakav 

je imala Titova Jugoslavija i kakav uostalom ima svaka 


totalitaristička organizacija prema mladim naraštajima. 
Mladima nisu potrebne organizacije tipa Titovih pionira da ih 
vode u socijalističku omladinu, da bi na kraju okončali u 
partijskim rukama. Mlade treba suočavati s normalnošću 
životnog višestranačja i pluralističkog razmišljanja. Treba im 
pokazati pravi puti istovremeno im omogućiti da se normalno 
i slobodno razvijaju. Ne smije se zaboraviti da budućnost 
Hrvatske leži isključivo na njezinim mladim naraštajima, a da 
budućnost tih naraštaja leži u rukama Hrvatske. Uspješne i 
zadovoljne Hrvatske ne može biti bez slobodne i zadovoljne 
hrvatske mladeži. 


4. Pogledi iz Južne Hrvatske ili Dalmacije 


Piše dipl. oecon. Boris Sekelez 


Razmišljajući što reći o gornjoj temi, odmah uočih bezbroj 
problema, a koji se zapravo ne mogu zaobići, jer svi problemi 
današnje Južne Hrvatske ili Dalmacije, gotovo su isti kroz 
cijelu njenu dugu povijest i imaju uzročno posljedičnu svezu. 

Rekao bih najprije nekoliko riječi o samom imenu 
Dalmacija. Naziv Dalmacija dolazi od Delmatia, a nastaje po 
ilirskom plemenu Delmatae, vulgarnolatinski Dalmatae. 

Ovo je opće prihvaćeno mišljenje, ali nije Za zanemariti ni 
mišljerije g. Mije Čurića gdje u knjizi “Staroiransko podrijetlo 
Hrvata" spominje otok na jugu Perzijskog zaljeva, zvan Dalma. 
Pop Dukljanin naziva područje od Duvna do Drača Crvena 
Hrvatska ili Gornja Dalmacija. 


Naziv Južna Hrvatska mislim da je više politički, kako bi 
se iskazalo jedinstvo hrvatskih zemalja nasuprot autonomašima 
i drugim regionalistima. 

Teritorij vezan uz ime Dalmacije mijenjao se kroz dugu i 
burnu povijest u zavisnosti od snaga država u zaleđu odnosno 
onih s druge strane Jadrana. Prekrasno razvedena obala s 
bezbrojnim otocima i otočićima oduvijek je bila značajna 
pomorska prometnica, a samim tim poželjna, pa i neophodna, 


Be 


za države koje su se služile tim putevima, i to je razlog sukoba 
s gospodarima zaleđa. Kada u zaleđu postoje jake države 
(Hrvatska, Bosna, Ugarska, Austrija ili Turska), ograničava se 
Dalmacija na otoke i pojedine jako utvrđene gradove, i obrnuto. 
Shodno tome nosi razne pridjeve kao Gornja, Bizantinska... 


“ Iz gornjeg je vidljivo, a mislim da nije mjesto za detaljniju 
analizu, da je Dalmacija u svojoj povijesti uvijek imala velikih 
problema, baš kaoi cijela naša domovina Hrvatska, i da se isti 
odražavaju i u današnjici. 


Međutim, unatoč onima koji su je svojatali, nastojali 
osvojiti pa i pridobiti, Dalmacija je bila i ostala uvijek hrvatska. 


Ova činjenica potvrdila se i u ovom domovinskom ratu 
kaoiu svim onima prije. Pokazalo se da Hrvati Južne Hrvatske 
mogu ponosno reći da su potomci onih koji su udarili temelje 
hrvatskoj državi, da su dostojni nasljednici pradjedova koji su 
stolovali u Kninu, Bijačima, Gatima, Ninu, Solinu, Šibeniku i 
mnogim drugim mjestima, da su nasljednici onih koji su gradili 
veličanstvene katedrale i tisuće prekrasnih, malih, naših, 
hrvatskih crkvica, nasljednici onih koji su u liturgiji koristili 
jezik svoga roda dok je cijeli katolički svijet rabio latinski. 
Dakle, ipak nije čudo da smo i danas, nakon svega, ostali 
Hrvati. 


Kakva je danas situacija u Južnoj Hrvatskoj? Svima nam 
je poznato da je u kolijevci hrvatske države, u kraljevskom 
Kninu i cijeloj krajini, okupatorski opanak, da se Zadar i 
Krešimirov Šibenik neprestano granatiraju, da su Srbi nadomak 
Sinja i da imamo nedjelotvoran UNPROFOR. 


Samim tim Južna Hrvatska postaje veliki otok. Prometno 
je odsječena od matice, željezničke pruge i cestovne veze pod 
kontrolom su okupatora. Dakle, ostala je samo pomorska veza 
Dalmacije sa Zagrebom preko Rijeke. Putuje se 15-tak sati 


kao što znate. Postoji istina i zrakoplov, ali cijena karte je 


dobra plaća. 

Dalekovodi koji su doduše neodgovarajući, ali ipak su 
energetski povezivali Južnu Hrvatsku s ostatkom države, 
također su okupirani. Privreda zbog toga gubi milijune 
svakodnevno, a kao posljedica navedenog kažu da će se 
mijenjati dalmatinski grb i to: crna podloga na štitu i na njemu 
3 agregata. 


U pitanju pretvorbe u Južnoj Hrvatskoj je pravi kaos, 
anarhija, velike mučke, čak i pljačke, ali o tome je bilo dovoljno 
riječi po tisku i situacija je slična kao i u drugim krajevima 
Hrvatske, samo se posljedice u Dalmaciji više osjećaju, jer su 
potencirane i spomenutim problemima. 


O turizmu nije potrebito trošiti mnogo riječi, jerje jasno da 
se ne može normalno odvijati u ovim okolnostima. A što znači 
turizam za Hrvatsku, a posebno za Dalmaciju, sada se može 
bolje procijeniti nego u normalnim prilikama. 


Socijalistička privreda, ionako slaba, opterećena brojnim | 
problemima, nije mogla izdržati dodatne napore izazvane 
ratom, pa je jasno da su pojedine tvrtke i cijela privreda u 
kolapsu, pri čemu stradava standard puka. 


Novčarski sustav ne može izdržati financiranje ovakvog 
stanja u privredi te je u propadanju. Uz to je došlo do 
centralizacije sredstava u glavnom gradu. Sve vodeće banke 
Južne Hrvatske imaju sjedište u Zagrebu, a mjesne banke su 
u bankrotu. 


Postojeće probleme možemo podijeliti na one 
prouzrokovane ratom, zatim one koje je Hrvatska naslijedila 
od socijalističkog privrednog sustava koji je bio pred kolapsom 
već prije proglašenja nove Republike Hrvatske, te, konačno, 
one koje je izazvalo neznanje i nesnalaženje hrvatskih vlasti. 
Ovdje mislim poglavito na pretvorbu koja, iskreno rečeno, 
stvara probleme u svim državama u kojima je vladala 
socijalistička ekonomija. Ne postoji zakonska regulativa u 
gospodarstvu, ali nema potrebnih regulativa ni na drugim 
područjima društvenog djelovanja. 


Sada bih spomenuo, po mome skromnom mišljenju, jedan 
vrlo važan problem izazvan nespretnošću, neodgovornošću i 
neodgovarajućim odnosom “Rima prema provincijama", dakle 
našeg glavnog grada i ostatka Hrvatske. Zagreb se stalno 
potencira, bilo kroz događanja, bilo kroz sredstva informiranja, 
više nego gradovi koji su pod opsadom. Svi centri moći, od 
vlasti, financija, kulturnih, športskih događanja i sl., 
centralizirani su. Gledajući TV ili navrativši u Zagreb, stječe 
se utisak da se živi.na nivou Beča ili koje druge metropole. 
Znam da je to samo privid, ali mnogi to ne znaju. 


Uzmimo jedan očigledan primjer ovakvih pogrešaka naših 
vlasti. Problem nedostatka električne energije u Dalmaciji 
stari je problem koji smo naslijedili od socijalizma. 


Ali kada su počele redukcije, nitko iz vlade nije to razjasnio 
javnosti, valjda misleći da je to nevažna stvar. Izuzetak je bila 
blistava izjava kako ćemo graditi nuklearku na turističkom 
području, ali ćemo je prikriti da ne rastjera turiste! Tek je novi 
predsjednik vlade Valentić pokušao vratiti povjerenje regije u 
vladu i njezine mjere. Navedeni propusti i pogreške utječu na 
pojedince i dovode do proširenog osjećaja ostavljenosti i 
zaboravljenosti pred sjajem velegrada. : 


' U takvom stanju Južna Hrvatske se pretvara u izvanredno 

plodno tlo za razne DA i slične zvjerke. Zagreb se poistovjećuje 
s Beogradomi inastaje odbojnost prema Zagrebu, a u Zagrebu 
opet čujem “svu vlast drže Hercegovci, nas nema nigdje". Od 
hrvatskog jedinstva praktično je ostalo vrlo malo. Svi smo 
protiv svih. Molim vas sjetite se utakmica “Hajduk" - “Croatia" 
i navijanja u Splitu i Zagrebu. Razlike nema. To je prava 
tragedija. 


Pozivam sve oporbene stranke hrvatske orijentacije da 
utječu na građane i da pomognu, koliko je moguće, hrvatskoj 
vladi da ispravi ove propuste i pogreške, ali ne zato da bi si 
pribavile poene u natjecanju, nego u općem hrvatskom 
interesu, da bi na taj način ušutkali riku raznih lavova, risova 
i prikrivenih jugonostalgičara, jedinih kojima odgovaraju do 
sada učinjene pogreške hrvatskih vlasti. 

5, Doprinos hrvatske dijaspore ostvarenju države Hrvatske 


Piše mr. Šime Letina 


Kad se danas u Hrvatskoj želi istaknuti zasluge hrvatske 
dijaspore u obnovi i obrani države Hrvatske, obično se 
naglašava razdoblje od 1990. do danas, čime se ignorira i 
umanjuje njezin prvotni, četrdesetogodišnji doprinos u borbi 
za državu Hrvatsku. 

Nema sumnje da je u spomenutom razdoblju hrvatsko 
iseljeništvo, kroz raznoliku pomoć jedinstvenije, odlučnije i 


više nego ikada prije iskazalo i potvrdilo svoju ljubav i 


pripadnost domovinskoj Hrvatskoj, no to nipošto ne znači da . 
je iseljenička angažiranost u borbi za državu počela tek 
raspadom komunizma ili dolaskom nove demokratske vlasti u 
Hrvatskoj, na čelu s predsjednikom Tuđmanom, 1990. godine. 
U dugom i tegobnom hodu hrvatske političke emigracije, čije 
su redove iz godine u godinu, sve tamo od 1945. pa do 
raspada komunizma i Jugoslavije, popunjavali najbolji hrvatski 
sinovi, svoju odanost Hrvatskoj politička emigracija je 
potvrđivala svakodnevnim radom i žrtvama. Više manje, svi mi 
iz redova te “najgore emigracije", kako ju je nazvao dr. Vladimir 
Bakarić, bez obzira na generacijske, intelektualne, političke, 
vjerske, pai kulturne razlike, bez obzira na “grijehe i zasluge" 
svojih očeva, ne pitajući nikoga da li mu je otac bio u bojni ili 
u brigadi, svjesni zajedničke sudbine i narodne tragedije 
prouzrokovane Jugoslavijom ijugoslavenstvom, prihvatili smo 
zajednički moto, kao sveopći, nacionalni zavjet: Jugoslaviju 
rušiti svim mogućim sredstvima, jer je ona uzrok našega 
odlaska iz domovine, naše narodne i osobne tragedije, a 
uspostaviti slobodnu, neovisnu i demokratsku državu Hrvatsku, 
jer je ona uvjet našega zajedničkog narodnog i osobnog 
opstanka, sreće i blagostanja. Nitko ni u jednom trenutku nije 
ni pomislio da se ovo sveopće djelo može ostvariti izvan 
domovine i bez domovinske Hrvatske i zato je politička 
emigracija nastojala na sve moguće načine podignuti mostove 
između domovinskih i iseljenih Hrvata s nadom i željom da se 
povede zajednička borba protiv velikosrpskog okupatora i 

onih koji su im svjesno služili i za svoju službu žrtvovali 
hrvatske interese beogradsko-komunističkoj kliki. 


Političkom emigrantu slobodna država Hrvatska bila je 
dovoljan razlog za vlastito odricanje i žrtvu. U tom zanosu, 
uvjereni u hrvatsku pobjedu, pojedinci su kroz četrdesetak 
godina žrtvovali sve što su mogli i imali, a neki od njih, bježeći 
pred jugoslavenskim terorom, iskrvarili su na tuđim pločnicima 
i hodnicima, umirali misleći na Hrvatsku. Ovoga trenutka na 
pamet mi dolaze: Bruno Bušić, Nikola Miličević, Krešimir Tolj, 
Mile Rukavina, Vid Maričić, Nahid Kulenović, Ilija Vučić, Mate 
Kolić i Stjepan Đureković. Svi su oni pali u borbi za državu 
Hrvatsku. 


Jugoslavenski zločin nad ovim hrvatskim sinovima, jugo- 
udbaške ucjene i prijetnje, te svakodnevne podle i zakulisne 
spletke protiv istaknutih hrvatskih političkih djelatnika, nisu 
mogle slomiti odlučnost hrvatske političke emigracije. Ona je 
nastavila svojim radom i borbom do konačne pobjede. Što su 
istaknuti politički djelatnici mislili o vlastitim zadacima i o 
zadacima političke emigracije, neka nam posluži slijedeći 
citat: “Ne pokleknuti pred neprijateljem, ne povinuti se pred 
prilikama, pred 'suvremenosti', pred duhom vremena, pred 
stranim ambijentima, pred raznoraznim -izmima, ni s lijeva ni 
s desna, no ići ravnim emigrantskim političkim putem, 
ispunjavajući, kako reče Starčević, samo svoje 'deržanstvo', 
to su principi emigrantske političke aktivnosti zacrtane u 
smislu: sve što se ne smije ine može raditi (u domovini, primj. 
S. L.) kod kuće u cilju uspostave nacionalne države Republike 
Hrvatske, to se imaraditi vani i sve dotle, dok se ne ostvari cilj. 
Svaki prema svojim mogućnostima, prema naklonostima i 
prema prilikama, no svagda i samo u granicama državotvorstva, 
republikanstva i političkog maksimalizma. Politički zadaci 
današnje političke emigracije nisu da kukamo za punim 
stolovima i da se zgražamo nad Titom, još manje, da se 
borimo za tzv. manje ili veće slobode u Jugoslaviji, nego su 
hrvatski politički zadaci totalno oslobođenje. Totalno, 
cjelokupno, državotvorno. Zadaci poljske, mađarske, bugarske 

ili rumunjske političke emigracije su oslobođenje njihovih naroda 
ispod postojećeg režima. Oni imaju samo srušiti režim. Mi Hrvati i 
režim i državu." (Prof. Ante Oršanić; Zadaci hrvatske političke 
emigracije, Republika Hrvatska, br. 11, 1954., str. 24.) 


Hrvatski iseljenici, uključeni u razne državotvorne 
emigrantske organizacije, bilo političke ili kulturne, a kroz njih 
velik broj i u Hrvatsko narodno vijeće, pred svijetom su 
predstavljali Hrvatsku u njezinim teškim i dugim godinama. 
Poput ambasadora, svaki na svom mjestu, kako smo znali i 
mogli, branili smo čast hrvatskog naroda. Bili smo ispružena 
ruka domovinske Hrvatske. Dostupnim i zakonitim sredstvima 
tukli smo po jugoslavenskoj nemani, koja je preko velikosrpskih . 
ambasada i konzulata špijunirala Hrvate, a pred svijetom širila 
najveće laži protiv cijelog hrvatskog naroda. Nisu nas smetale 
velikosrpske laži, niti su nas boljeli njihovi podmukli i otvoreni 
udarci, ali su nas boljeli udarci iz Hrvatske bilo od službene ili 
reslužbene strane, i to uvijek po totalitarnoj logici u ime 
Hrvatske koju smo iznad svega ljubili. Putem tiska, političkih 
i kulturnih časopisa, novina i različitih listova, tiskanih letaka 
i snimljenitf kaseta, politička emigracija je nastojala prodrijeti 
u domovinu, kako bi podignula hrvatsku nacionalnu svijest i 
povratila povjerenje izmedu iseljene i domovinske Hrvatske i 
time ispunila prazninu koju nije znala, a još manje htjela, 
ispuniti hrvatska “Matica iseljenika". 


Zasluge hrvatskih iseljenika, posebno hrvatske političke 
emigracije, u čuvanju i širenju hrvatskog imena, jezika i kulture, 
a iznad svega u isticanju hrvatskog prava na državu, brojne su 
i velike. Danas se doduše u domovini ističe da bi beziseljeničke 
pomoći država Hrvatska teško preživjela u ovim teškim i 
sudbonosnim danima kroz koje prolazi Hrvatska, u danima 
kada je, uz blagoslov demokratskog Zapada, velikosrpski 
agresor upotrijebio sve svoje sposobnosti i znanje za rušenje 
države Hrvatske, ali se prešućuje činjenica da bez 
dugogodišnjih žrtava koje je politička emigracija ugrađivala u 


- temelje slobodne i neovisne države Hrvatske, ne bi uopće bilo 


došlo do demokratskih promjena ni do obnove države Hrvatske. 


= Gpjeć 


Ovime ne tvrdim da su u emigraciji bili bolji i državotvorniji 
Hrvati od Hrvata u domovini, već konstatiram činjenicu da su 
Hrvati izvan domovine bili u boljoj poziciji, jer su mogli raditi i 
govoriti ono što domovinski Hrvati nisu smjeli, ni mogli. Bez 
nacionalne svijesti i osjećaja za važnost države teško se 
uspostavlja i obnavlja država. Kad je dr. Franjo Tuđman, prije 
demokratskih izbora u Hrvatskoj, po prvi put došao u pohod 
hrvatskim iseljenicima u Kanadu i SAD, nije išao među one 
koji su vjerovali u Jugoslaviju, nego je pristupio državotvornim 
Hrvatima i od njih zatražio zaleđe i pomoć za ostvarenje svojih 
političkih planova. Bez ove pomoći, koja je u onim, prvim 
trenucima bila veoma važna, Tudmanove šanse na prvim 


izborima bile bi daleko manje. Ne smijemo smetnuti s uma da . 


je u ono vrijeme skoro svaka hrvatska obitelj imala barem po 
jednu osobu izvan domovine i da su za vrijeme prvih izbora 
braća i sestre, rodbina i prijatelji, dakle domovinski Hrvati, 
tražili savjete od svoje emigrantske rodbine, kako se ponašati 
na tim izborima i za koga glasovati. Zahvaljujući Tuđmanovoj 
hrabrosti i taktici, a donekle i njegovim jasnim i određenim 
stavovima, s kojima se doduše politička emigracija nikada nije 
potpuno slagala, ta emigracija dala mu je svoju potporu videći 
u o izboru najveću mogućnost za ostvarenje hrvatskih 
želja. ' 

Ne umanjujući ničije žrtve, svjestan da sve one, bez 
obzira kako malene bile, kad se saberu i zbroje, tvore krunu i 
vrhunac naših zajedničkih uspjeha, dopustite mi da istaknem, 
makar šturo i nepotpuno, rad i žrtve stranke kojoj vi i ja 
pripadamo. Zahvaljujući prof. Ivanu Oršaniću, njezinu 
utemeljitelju, koji je svojom potpunošću, kao čovjek, rodoljub, 
filozof i političar u njezine temelje utkao najpozitivnije ideje iz 
moderne hrvatske političke povijesti, stranka je od prvih dana 
svoga postojanja bila idejni rasadnik pozitivne emigrantske 
politike. Njezine ideje pojednici su umotavali u svoje sladunjave 
fraze i “darivali" ih svojim sljedbenicima i pristašama kao plod 
vlastite političke doktrine. U emigraciji svatko je mogao idejno 
 zastraniti, ali republikanci to nisu mogli, ni smjeli. Njima se 

nikakva državotvorno-idejna zastranjivanja nisu opraštala. 
Bez pretjerivanja mogu reći dase ponama mjerilo i prosudivalo 
državotvornost, politiku i razboritost hrvatske političke 
emigracije. 

Poslije Oršanićeve smrti, kad je svatko očekivao da će 
bez idejnog vođe stranka stagnirati i propasti, pod vodstvom 
dvojice ljudi, Korskoga i Katalinića, koji su se razboritošću i 


- dinamizmom upotpunjavali, Stranka je okupila mlade Hrvatice 


i Hrvate, solidno i kvalitetno članstvo, koje je pod njihovim 
vodstvom pretvorilo stranku u najmodernije političko sredstvo 
u borbi za državu Hrvatsku. Svojom idejom o integralnoj 
slobodi, pod kojom se podrazumijeva sloboda naroda i sloboda 
pojednica, HRZ je postala idejno najprivlačnijom političkom 
organizacijom. HRZ nije ni klasna ni staleška. Ona nije ni 
stranka staraca, ni malodobnih, golobradih mladića, već 
organizacija odgovornih i ozbiljnih hrvatskih boraca i rodoljuba, 
među kojima ima intelektualaca i običnih radnika, muškaraca 
ižena, starijih i mlađih, ljudi iz svih krajeva povijesne Hrvatske, 
ljudi različitih vjera i profesija. Ona je bila prva politička 
organizacija u emigraciji koja je otvoreno zastupala pomirbu 
svih Hrvata ne pitajući na kojoj je tko strani bio u doba Drugog 
svjetskog rata, već tko je danas za državu, a tko nije. U svom 
časopisu Republika Hrvatska republikanci su u doba Hrvatskog 
proljeća napisali: “Danas se hrvatski narod ne dijeli više na 
ljevicu i na desnicu, na komuniste i na antikomuniste, nego na 
Hrvate koji žele punu slobodu svome narodu i na izdajice koji 
se zbog svojih posebničkih interesa stavljaju u službu narodnih 
neprijatelja." (RH., br. 89, str. 5) 


Godine 1977., na Saboru HNV-a u Bruxellesu, naša 
stranka je praksom pokazala koliko joj je stalo do pomirbe 
domovinske i iseljene Hrvatske, kad je predložila predstavnike 
Hrvatskoga proljeća na istaknute dužnosti unutar Hrvatskog 
narodnog vijeća. Godine 1990. dala je punu potporu dr. Franji 
Tuđmanu i njegovoj Hrvatskoj demokratskoj zajednici, svjesna 
činjenice da dajući potporu njima, ruši komuniste ijugoslavene. 
Tom svojom potporom naša stranka se nije odrekla svoga 


ze: 


programa, ni svoga postojanja, pa ni kritike mogućih pogrešaka 
Tudmanove vlade injegove stranke. Nama je država Hrvatska 
bila i ostala iznad naše vlastite stranke i ljudi, pa prema tome 
i svih drugih stranaka, organizacija i pojedinaca. Nitko ne 
može našu potporu ideji države Hrvatske koristiti za stranačke 
ili osobne probitke i zato ćemo biti kritični prema pogreškama 
i zloupotrebama svakog pojedinca, bez obzira na njegov 
društveni i državni položaj, kad su u pitanju hrvatski, narodni 
interesi. 


Danas duševno patimo i suosjećamo sa svima onima koji 
u Hrvatskoj pate. Svjesni smo stanja u kojem se nalazi 
Hrvatska. Nama je jasno da su Srbi smišljeno stvorili nezdravo 
političko podneblje u kojem se Hrvati teško snalaze. Činjenica 
da su Srbi izazvali rat i u njemu, kroz osvajanja i razaranja, 
potvrdili svoju divlju privrženost nasilju, na žalost nekim 
Hrvatima ne znači ništa. U svakodnevnom hodu, punom ratnih 
strahota, siromaštva i neizvjesnosti, zbunjeni tuđom 
propagandom, bukom i optužbama tuđih plaćenika i bivših 
režimlija, oni, bez razmišljanja, za svoju tužnu svakidašnjicu 
optužuju državu Hrvatsku. U njoj i u njezinoj samostalnosti 
traže uzroke svoje neizvjesnosti i siromaštva, ne shvaćajući 
da su Jugoslavija i jugoslavenstvo pravi uzrok naše zajedničke 
hrvatske tragedije. 


Četrdesetogodišnju ustrajnost i idejnu sjetvu hrvatske 
političke emigracije mogli bismo donekle usporediti s idejnim 
radom velikog talijanskog političkog djelatnika Mazzinia. Poput 
Mazzinia koji je, boraveći izvan Italije, idejno pripremao njezino 
oslobođenje, i u hrvatskim iseljeničkim redovima bilo je muževa 
koji su iz dana u dan sijali sjeme iz kojeg je trebala proklijati 
biljka hrvatske slobode. Mazzini je, piše dr. Ivo Korsky, 
“definirao cilj do tada zaogrnut maglom frazerstva i zacrtao 
put "Italia fara da se'. U toj dobro priređenoj sredini, koja se 
godinama izgrađivala za čas kad bude potrebno prijeći na 
djelovanje, trebalo je samo da dođe do povoljne vanjske 
situacije, pa da se ostvari Mazzinijeva Italija. Tko će te ideje 
provesti u djelo, bilo je samo tehničko pitanje. Da li će to biti 

Cavour sa svojom politikom ili Garibaldi sa: svojim 


X. dobrovoljcima, to je s povijesnog stajališta samo slučajnost. 


Mjesto Cavoura mogao je biti koji drugi, a u pripravljenoj 
sredini i u danom kritičnom času uvijek će iskrsnuti jedan 
Garibaldi. Graditelj je Mazzini, Cavour i Garibaldi su samo 
izvršitelji. Mazzini je barut, a Garibaldi samo iskra. Barut će 
uvijek naći iskru da eksplodira, ali iskra nije ništa bez baruta. 
Može biti iskra bolja ili lošija, može biti izvršitelj spretniji ili 
slabiji, ali on uvijek ostaje samo izvršitelj i kad prijeđe granice 
svog idejnog kruga, udara u prazno i otkriva sekundarnost 


X svoje uloge." (Dr. Ivo Korsky: Hrvatski nacionalizam, 1983., 


str. 31). 


Tko je u našoj dosadašnjoj borbi bio Mazzini, a tko 
Cavour i Garibaldi, tko barut, a tko obična iskra, u ovom času 
nije toliko važno, no zbog buduće hrvatske generacije, a i 
zbog velikog broja Hrvata u domovini koji brzo i lako prihvaćaju 
službenu istinu, potrebno je biti privržen činjenicama i na 
njima zasnivati povijesnu istinu. 


6. Zastupati vlastite ciljeve 
Piše mr. Kazimir Katalinić 


Svijet u kojem danas živimo bitno je drugačiji od onog 
prije samo nekoliko godina, kada je postojao komunistički blok 
ikomunistička opasnost, koja je potiskivala u drugi red razlike 
u interesima nekomunističkih zemalja što su i tada postojale. 
Danas, međutim, komunizma više nema, pa se pojavljuju novi 
problemi, koji su prije bili tek latentni ili prigušivani. Došlo je do 


«ujedinjenja Njemačke, pa je taj ponovo uspostavljeni gigant 


doveo do logičnog straha kod mnogih, posebice kod Engleske 
i Francuske. U zemljama pak koje su bile dio komunističkog 
bloka došlo je do kakve-takve slobode, što je dovelo do | 
buđenja zapretanog nacionalizma. | tako su se oni, koji su 
smatrali da je prošlo vrijeme nacionalizama i da je nastupilo 
doba stvaranja velikih ekonomskih blokova, odjednoć iznenadili 
pred činjenicama koje su nijekale njihove utopističke stavove 
i pretpostavke. No zanimljivo je, da je i kod njih samih došlo do 

buđenja nacionalizma, pa su se tako počeli oživljavati stari 
politički savezi. Ideja ujedinjene Europe najednom je u praksi 
doživljavala neočekivane udarce. 


U takvom svijetu došlo je i do procesa oslobađanja 
Hrvatske i raspadanja Jugoslavije, koji još nije dovršen. Vanjski 
svijet, kako Amerika tako i Europa, suprotstavljao se tom 
procesu i nastojao je da očuva Jugoslaviju. Ijamačno bi uspio, 
da se ovom njihovom nastojanju osim Hrvatske nije usprotivila 
i Srbija pod vodstvom Slobodana Miloševića. Umjesto do nove 
Jugoslavije, koja bi bila neke vrste konfederacija, a koju bi 
tada Republika Hrvatska vjerojatno prihvatila, došlo je prvo do 
rata sa Slovenijom, zatim do rata s Hrvatskom i sada, eto, i do 
ratnih sukoba u Bosni i Hercegovini. 


Suočen s tim realnostima, svijet je bio prisiljen priznati 
postojeće republike. No makar da ih je priznao, njegov odnos 
prema priznatim republikama nije potpuno isti. Samo jednu, 
republiku Sloveniju, doista smatra potpuno nezavisnom i nitko 
jene gura u neku novu balkansku tvorevinu. Ispunjava se tako 
točno ono što je 16. rujna 1991. na sastanku američko- 
jugoslavenskog ekonomskog savjeta u New Yorku zastupao, 
tadašnji američki ambasador u Beogradu, g. Warren 
Zimmerman, tj. da Slovenija smije biti samostalna država ali 
da Hrvatska mora ostati u Jugoslaviji, jer da bez Hrvatske 
Jugoslavija uopće nije moguća. 


Zato se od samog početka nastoji da Hrvatska i Hrvati 
budu glavni, ako već ne i jedini krivci za sve što se događa, 
kako bi onda svijet lakše prihvatio srpska divljanja pa možda 
čak i nasilno trpanje Hrvatske i Hrvata u neku novu balkansku 
zajednicu, zvala se ona Jugoslavijom ili drugačije. 


Da bi na nas djelovali psihički, kako ne bismo shvatili 
pravu bit problema, stalno se ponavlja optužba o genocidnosti 
i tobožnjem fašizmu hrvatskog naroda. No pravi razlog zbog 
Kojeg svijet mjeri s dvije različite mjere nama i Srbima nije u 
nama ili u našoj prošlosti, nego jer svijet, vođen svojim 
egoističnim interesima, želi uspostaviti na balkanskom prostoru 

ravnotežu, te su neke sile dodijelile Srbiji ulogu međunarodnog 
pandura i brane protiv fundamentalističkog vala pred kojim, 
neovisno otom dalije onrealan ili ne, strepi zapadna Europa. 


Kako bi taj njihov pandur bio što jači, te su vanjske sile, 
himbeno mašući palmom mira, udarile već od prvih ratnih dana 
embargo na naše naoružanje nadajući se da će nas Jugoslavenska 
narodna armija za nekoliko dana slomiti i svladati. No dogodilo 
se je čudo i mi, unatoč svemu, nismo bili slomljeni. Ali im je uspje- 
lo okupirati jednu trećinu našeg područja, što omogućuje da 
Republika Hrvatska bude stalno uznemiravana, da nam se uni- 
štava turizam i otežavaju prometne veze između sjeverne i južne 
Hrvatske i da snažnijim ratnim operacijama možda budemo 
presječeni na dva dijela. 


No sveopće nezadovoljstvo s postojećim stanjem ne 
smije dovesti do onakvog zaključka do kakvog je došla hrvatska 
ljevica 1941. godine, kad je zbog prisilnog prihvaćanja Rimskih 
ugovora zaključila da je bolje ostati u Jugoslaviji, odnosno 
ponovno stvoriti Jugoslaviju, nego li sačuvati makar i krnju 

"hrvatsku državu. Naše nezadovoljstvo s ostvarenim 
minimumom ne smije negirati i odbacivati ono što je hrvatski 
narod uspio ostvariti, jer moramo biti svjesni da će taj minimum 
ipak sačuvati hrvatski narod da se ne utopi u magli 
jugoslavenstva i da nestane kao narod, a osim toga bit će 
polazna točka prema ostvarenju boljih, pravednijih'iprirodnijih 
granica od onih koje nam je nametnuo naš vojnički i za sada 
oružano premoćni neprijatelj. Korisno je danas ponovno 
pročitati izjavu koju je prije srpsko-hrvatskog rata i proglašenja 
nezavisnosti Republike Hrvatske, dne 3. travnja 1991. uputila 
iz emigracije naša stranka političkim središtima u Hrvatskoj. 
Predviđajući buduće događaje napisali smo tada: 


“Hrvatska u Jugoslaviji znači “finis Croatiae" (propast 
Hrvatske), a smanjena Hrvatska izvan Jugoslavije 
predstavlja “reliquiae reliquiarum Croatiae" (ostaci 
ostataka Hrvatske). Upotrebljavamo izraze iz najtužnijih 
razdoblja hrvatske povijesti da bismo imali historijski 
pogled na ovu alternativu. Smanjena, okljaštrena 

Hrvatska u Jugoslaviji znači propast Hrvata kao posebne 
narodne jedinice. Okljaštrena Hrvatska izvan Jugoslavije 
slična je “ostacima ostataka nekoć slavnog kraljevstva 
hrvatskog'ibila bi žarište otpora i, akoima međunarodno 
jamstvo, mogla bi se povećati kad se prilike budu 
promijenile, točno onako kao što je to bilo u prošlosti kad 
je počelo slabiti Osmanlijsko Carstvo. 


Hrvatska uru dugačka i uru široka s pet slobodnih 
Hrvata, kako je to slikovito rekao dr. Ante Starčević, 
uvijek je više nego zarobljena Hrvatska i neslobodni 
Hrvati bez međunarodne osobnosti." (Republika Hrvatska 
br. 173 [1991], str. 59) 


Potrebno je malo razjasniti ovu Starčevićevu izreku. Nije 
Starčević bio pobornik neke male ili okljaštrene Hrvatske, 
nego je isticao da je za početak bolja i mala nego li nikakva 
država. Starčević je bio za takvu Hrvatsku, koja bi obuhvaćala 
sve naše povijesne zemlje. Posebnu je pažnju posvećivao 
Bosni i Hercegovini, a shvaćao je da put do Bosne vodi preko 
bosanskih muslimana. Zato im je posvećivao posebnu pažnju 
pa zahvaljujući upravo Starčeviću dolazi do približavanja 
muslimana i Hrvata-katolika. Ovaj proces kulminira u doba 
Nezavisne Države Hrvatske kad se upravo među muslimanima 
nalaze najodlučniji borci za očuvanje hrvatske države. No, 
nažalost, Titova Jugoslavija vodi politiku podjele katolika i 
muslimana i proglašuje posebnu muslimansku narodnost. 
Starčevićeva politika dovela je od 1941. do 1945. do zajedničke 
borbe muslimana i Hrvata-katolika protiv istoga neprijatelja. 
Titovo razbijanje hrvatskog narodnog etnikuma dovelo je do 
tragičnog stanja i tragičnih događaja današnjice. Pa kad 
danas nekoji politički krugovi prave bilancu II. svjetskog rata 
i prišivaju sami sebi zasluge, neka onda ne zaborave u 
“zasluge"ljevice, Tita, AVNOJ-a i ZAVNOH-a ubrojiti i današnju 
tragediju koju proživljavaju obje grane istog hrvatskog naroda. 


No vratimo se Starčeviću i njegovoj izreci. Težište 
Starčevićeve izreke nije na njenom prvom dijelu, tj. na “uru 
dugačka i uru široka", niti na broju stanovnika, nego na 

drugom dijelu misli gdje ističe “ali nek ih to pet bude sretno". 
Starčević, dakle, ne uslovljava hrvatsku državu ni obujmom 
područja ni brojem stanovnika, nego ističe da stanovnici 
makar i male Hrvatske budu sretni, što pak pretpostavlja 
slobodu i socijalnu pravdu. U tom je Ivan Oršanić, naš osnivač 
i učitelj, još jasniji. Mislim da nije na odmet citirati Oršanića i 
sjetiti se njegove vizije slobode. Donosim samo tri.citata: 
“Sudbinska smislenost hrvatske države nasuprot 
Jugoslaviji i komunizmu samo je u ostvarenju ideja slobode." 


“Hrvatski narod ne može htjeti državu koja bi bila negacija 
slobode, jerbi to značilo da je glup i da želi ono isto protiv čega 
se stvarno neprestano bori." 


“Komunistička ili fašistička hrvatska država bile bi 
očevidno države, ali ne u interpretaciji hrvatske zrelosti." 


Ove Oršanićeve misli su bit našeg programa, smisao 
našeg postojanja. Pa dok shvaćamo da je gubitak dijelova 
našeg područja bio uslovljen našom vojnom slabošću i snagom 


. našeg neprijatelja, kao i međunarodnom zavjerom, ne možemo 


za stanje koje vlada unutar Hrvatske u pogledu slobode kao i 
socijalne pravde kriviti nikoga do li sami sebe. 


Kroz toliko godina našeg rada stalno smo govorili da je 
naš vrhovni cilj uspostava nezavisne hrvatske države, ali 
slobodarski uređene i socijalno pravedne. 


O potrebi slobode već je bilo riječi, ali nikada ne smijemo 
smetnuti s uma i potrebu socijalne pravde. Hrvatska je u 
veoma teškom ekonomskom stanju, a u takvom stanju najteže 
prolaze upravo ekonomski najslabiji. Prevladava pak mišljenje 
da borba za ostvaranje socijalne pravde spada u domenu 
klasične ljevice, što međutim nije točno. Vidimo da u nekim 
zapadnoeuropskim zemljama komunisti ponovno podižu barjak 
socijalne pravde, a slično se događa čak i u današnjoj Rusiji. 
Nije nemoguće pretpostaviti da ćemo i u Hrvatskoj naskoro 
doživjeti da ljevica, koja se je tijekom ovog obrambenog rata 


uvelike uspjela osloboditi hipoteke jugoslavenstva, proglasi 


sebe braniteljem socijalno ugroženih, slabih i nemoćnih. 

Ljudsko je pamćenje vrlo krhko i većina će zaboraviti da je 
upravo ljevica godinama vladala na ovim prostorima i da je 
ona pravi iako ne i jedini krivac za stanje u kojem se danas 
nalazi ekonomija ne samo Hrvatske nego i svih zemalja gdje 
je ona bila na vlasti, ito ne samo u istočnim nego i u zapadnim 
zemljama. ' 


Što se tiče takozvane hrvatske desnice, ona nije jednaka 
klasičnoj desnici u zapadnoj Europi ili u Americi, jer je njena 
bitna oznaka da okuplja ljude koji nisu bili komunisti i koji su 
bili protivnici Jugoslavije. U biti se radi o nacionalistima, o 
rodoljubima, a ne o klasičnoj desnici u pogledu socijalno- 
ekonomske problematike. No ne vidim da bi naša desnica 
shvatila da ne smije zastavu socijalne pravde prepustiti ljevici, 
nego se ona dobrim dijelom iživljava, uostalom kao i većina 
drugih neljevičarskih opozicionih stranaka, u suprotstavljanju 
HDZ-u i dr. Tuđmanu, umjesto da postavlja vlastite ciljeve i 
nastoji ih ostvarivati, Zato ćemo trebati prvenstveno postavljati 
i zastupati vlastita rješenja i vlastite ciljeve, a manje kritizirati 
i manje raditi na suzbijanju politike vladajuće stranke. 


Promjena čekovnog računa u U.S.A. 


Zbog tehničkih razloga uprava časopisa “Republika Hrvatska" zatvorit 
će danom 30. lipnja 1993. čekovni račun koji ima kod njujorške podružnice 
Lloyds Bank, te je već otvorila novi čekovni račun u jednoj banci blizu 
Washingtona. Prema tome pretplatnici i povjerenici, kojine mogu plaćati 
preko Poštanske štedionice u Miinchenu, mogu uplaćivati izravno kod 
banke: 


Citizens Bank of Maryland 
LAUREL, MD 20707, U.S.A. 


na račun: 


N*018-4738 REPUBLIKA HRVATSKA 
Račun kod Poštanske banke u Miinchenu ostaje nepromijenjen. 


Molimo povjerenike i pretplatnike da čekove ispostave na ime 
REPUBLIKA HRVATSKA (bez dodatkaili prijevoda), jertako glase naši 
čekovni računi. Ako šalju izravno banci, trebaju dodati broj računa (018- 
4738), kada šalju u grad Laurel, a kada šalju u Michen, broj našega 
žiro-računa u tom gradu (N* 1201 89-809). 





T Vera Korsky-Poli 


Dne 5. srpnja 1993. umrla je u Buenos Airesu gospođa 
Vera Korsky udata Poli, kći uglednog osječkog odvjetnika i 
starog pravaša dr. Alfreda Korskog i sestra hrvatskog javnog 
radnika dr. Ive Korskog. 


Rođena 18. siječnja 
1919. u Osijeku, 
maturirala je u svom 
rodnom gradu, a 1940. 
diplomirala je na 
Filozofskom fakultetu 
zagrebačkog sveučilišta iz 
engleskog i francuskog 
jezika i južnoslavenske 
književnosti. 

Kao sveučilištarka 
bila je djelatna u hrvatskim 
nacionalističkim i 
katoličkim redovima 
(Sveučilišni pododbor 
Matice hrvatske i 





Akademsko križarsko sestrinstvo). Veoma rano posvetila se 
je književnosti, a posebno pjesništvu, te je svoje radove 
objavljivala u različitim časopisima. U zbirci “Lirika hrvatskih 
sveučilištaraca", izdanoj 1939., objavljeno je deset njezinih 
lirskih pjesama. 


Za vrijeme Nezavisne 'Države Hrvatske radila je kao 
novinarka i prevoditeljica u Hrvatskom dojavnom uredu Croatia. 


Nakon rata živjela je u Argentini radeći kao tehnička 
prevoditeljica. Priklonila se je Hrvatskoj republikanskoj stranci 
prof. Ivana Oršanića, te je mnogo godina pomagala kao lektor 


Ruke 


u časopisu “Republika Hrvatska" pazeći na čistoću i i ljepotu 
hrvatskog jezika u različitim tekstovima. 


lako već teško bolesna, spremala se je da ponovno 
posjeti Hrvatsku, gdje je imala dogovor s Nakladnim zavodom 
Matice hrvatske za izdanje zbirke pjesama objavljenih između 
1937. i 1942. Ovom zbirkom željela je podsjetiti današnju 
hrvatsku mladež na nacionalistički sveučilišni naraštaj kojemu 
je pripadala i koji je većinom izginuo u obrani hrvatske države. 
Četiri dana prije nego što je trebala otputovati njezino se je 
zdravstveno stanje pogoršalo i umrla je mjesec dana kasnije. 
Do konca je bila pri punoj svijesti te je hrabro i dostojanstveno 
podnosila tešku bolest. 


Ispratili su je sin, snaha, unuk i brat s nekoliko prijatelja, 
a sprovod je vodio duhovni ravnatelj hrvatske narodne skupine 
u Argentini, mp. 0. fra Ilija Kozina. 








T ivan Meniga 


Dne.15. srpnja 1993., u argentiskom gradu Monte Grande, 
umro je nakon veoma kratke bolesti gosp. Ivan Meniga, jedan 
od najstarijih još živućih pripadnika poslijeratnog vala hrvatskih 
useljenika u Argentinu. 


Rođen dne 4. lipnja 1904. u Krapini, kao najmlađe dijete 
velike hrvatske obitelji Meniga (petero braće i jedna sestra), 
Ivan Meniga bio je cijeli svoj život nepopustljiv Hrvat, kao 
velika većina njegovih užih zemljaka. Za vrijeme drugog 
svjetskog rata bio je prvo u Hrvatskim oružanim snagama, a 
zatim u Državnom tajništvu za prehranu. 


Kad je uništena Nezavisna Država Hrvatska, povukao se 
je na Zapad i kasnije se preselio u Argentinu gdje je kao 
gospodarski stručnjak radio sve do umirovljenja. Priključio se 
Hrvatskoj republikanskoj stranci, koju je 1951. osnovao prof. 
Ivan Oršanić i u njoj je bio djelatan mnogo godina (dobar dio 
kao član njenog Glavnog odbora), sve dok ga godine nisu 
potaknule da prepusti rad mlađima. 


Do konca života nadao se -a uvijek je bio optimist - da će 
još jedanputa moći vidjeti Hrvatsku, te je bio iskreno zabrinut 
što se Hrvatska muči pod pritiskom srpskih agresora. 

Ostavlja iza sebe ženu, kćerku, unuka i dva praunuka, te 
mnogobrojne prijatelje kojima je primjerom pokazao kako se 
može cijeli život i u svim prilikama i neprilikama braniti ideju 
hrvatske državne nezavisnosti. 


odi 


Oduševljenje nije bilo slučajno 


“U atmosferi ushita i odobravanja u dvorani Europskog 
doma, Jurišićeva 1, koja nikad dosad nije bila toliko nabita 


posjetiteljima - svečano je promovirana knjiga mr. Kazimira - 


Katalinića 'Argumenti', kojoj je podnaslov 'NDH, BiH, Bleiburg 
i genocid'. Uz povremeni oduševljeni pljesak i povike 
odobravanja, saslušana su izlaganja recenzenata knjige prof. 
Radovana Grgeca, prof. dr. Nedjeljka Kujundžića i Mate 
Marčinka," piše Branka Džebić u ena od 8. srpnja 1993 
[str. 1]. 


Oduševljenje koje je vladalo nije bilo slučajno, jako je 
knjiga! stroga, argumentirana, mjestimično i teška radi obilja 
statističkih podataka, što je rezultat primjene strogog 
prirodoslovnog, znanstvenog dokazivanja, kako je to istaknuo 
jedan od recenzenata. “Ova knjiga već svojim naslovom 
naslućuje da se protiv svih iskrivljavanja povijesnih činjenica 
može ići samo argumentom; ona spašava čast suvremene 
hrvatske historiografije", rekao je recenzent prof. dr. Nedjeljko 
Kujundžić, “jer nas oslobađa boljševičkih iskrivljavanja istine 
o hrvatskom narodu i NDH." [Glas koncila, 18. srpnja 1993., 
str. 7]. Ovim je sudom Kujundžić dokazao da osjećaj i intuicija, 
pogotovo u slučaju dobroga intelektualca, bolje definiraju 
jednu političku pojavu ili politički spis nego dugačka i složena 
. razglabanja. 


Knjiga od 150 stranica oduševila je hrvatsko općinstvo 
duboko povrijeđeno stalnim iskrivljavanjem hrvatske prošlosti 
i napadajima na one koji su se tijekom drugog svjetskog rata 
borili za hrvatsku državnu nezavisnosti žrtvovali se da obrane 
hrvatsku državu. 


Bio je toi pljesak piscu koji je uporno radio na prebrođivanju 
jaza među Hrvatima koji je iskopan uoči drugog svjetskog rata 


". Kazimir Katalinić: ARGUMENTI - NDH, BiH, Bleiburg i genocid. Izdaje 


časopis "Republika Hrvatska", Nova Ves 62, 41000 Zagreb. Tel/Faks . 277- 
318, Zagre reb 1995. | 

i produbljen tijekom tadašnjih oružanih sukoba. Za tu ulogu 
mr. Kazimir Katalinić bio je kao preodređen. “Budući da se je 
politički izgradio poslije 1945. ali ipak u sredini u kojoj je 


“ hrvatska nacionalistička tradicija bila živa i netaknuta od 


pritiska jugoslavenskog komunizma, stekao je zamjernu 
otvorenost prema novim zbivanjima i ljudima u domovini, 
različitu od nepovjerenja i zatvorenosti nekih emigrantskih 
krugova, koji su nastavili sa sučeljavanjima iz ratnog razdoblja 
i time nesvjesno produbljivali jaz što su Tito i njegovi 
jugoboljševici iskopali među Hrvatima, da bi učvrstili Jugoslaviju 
kao državu i u njoj svoju komunističku diktaturu." (Dr. Ivo 
Korsky, Uvod knjige “Argumenti", str. 11.) 


U tri velike rasprave Katalinić raščlanjuje tri bitna politička 
problema suvremenog hrvatskog narodnog života. Dvije od 
ovih rasprava donosi uglavnom onako kako su bile objavljene 
u emigraciji, dok je treću posuvremenio podacima objavljenim 
u knjizi ing. Vladimira Žerjavića “Gubici stanovništva Jugoslavije 
u drugom svjetskom ratu", a popunio ju jena temelju podataka 
sadržanih u “Općem šematizmu Katoličke crkve u Jugoslaviji", 
koji je izradio dr. Krunoslav Draganović, a što nije imao na 
raspolaganju kad je pisao prvu redakciju ove rasprave. 


Nemoguće je prepričavati ove rasprave, koje po sebi 
predstavljaju zgusnutu argumentaciju pisca kojemu su činjenice 
i dokazi važniji od pripovijedanja. Zato ćemo se ograničiti da 
iz svake izvadimo samo jedan citat kao poticaj onima koji te 
sastavke nikada nisu čitali, akao podsjetnik onima, uglavnom 
u emigraciji, koji su ih svojedobno upoznali, da bi se u novim 
prilikama suočili s njihovom političkom aktualnošću. 


U raspravi Da li je Nezavisna Država Hrvatska bila naci- 
fašistička tvorevina?, koja je prvi puta objavljena u časopisu 
Republika Hrvatska br. 156 (10. IV. 1987.), Katalinić daje 
sažeto, političko opravdanje za obrađivanje ove sporne teme 
koja jošidanasdijelii razjedinjuje hrvatske političke djelatnike. 

“Ne radi se samo o povijesnoj istini", piše Katalinić, “nego 
i o političkim implikacijama koje iz njih izviru. Jer, nije isto da 

li je NDH bila djelo hrvatskog naroda i dali se hrvatski narod 
borio za tu državu, unatoč njenih mana, te makar i bio protiv 
postojećeg režima, ili se samo radilo o nekoj marionetskoj 
tvorevini. Nije isto da li je druga Jugoslavija nastala kao 
posljedica ratnog poraza hrvatskog naroda, koji je izgubivši 
rat ujedno izgubio i svoju suverenu državu za koju se borio i 
koju je želio sačuvati, ili ta hrvatska država nije niti postojala 
kao takva, niti ju je hrvatski narod želio, već se on borio ne 
samo protiv ustaškog režima nego i protiv te nacifašističke 
tvorevine, a za bolju, drugu, avnojevsku Jugoslaviju." (14) - 


Da vladajući krugovi nisu prenijeli u sadašnjicu sukobe 
između Hrvata koji su se odigravali tijekom drugog svjetskog 
rata, unijevši ih prvo u Ustav a zatim, 1991. godine, službenom 
proslavom pedesete godišnjice “narodnog ustanka"kao idejne 
protuteže “Desetom travnju'i, još više, kao političko opravdanje 
svoje prevlasti u javnom životu nove Hrvatske, tema bi bila 
samo povijesna. Uzdizanje ZAVNOH-a ima konkretno političko 
značenje, jer stvarno, iako ne formalno, nastavlja političku 
liniju koja je tada, prije pedeset godina, dovela do isključivanja 
velikog dijela Hrvata iz političkog života Hrvatske. 


Prividno čisto povijesna, druga tema u ovoj knjizi, Bosna 
između Srbije i Hrvatske, napisana povodom 50. godišnjice 
Sporazuma kojim je ustrojena Banovina Hrvatska, a koja je 
prvi puta objavljena u časopisu Republika Hrvatska br. 166 
(listopad 1989.), nakon srpske agresije na Bosnu pretvorila se 
u tragičan dokaz da “naša sudbina nije posljedica ni usuda, ni 
prokletstva ili, možda, krivnje samo jedne strane. Srbi su 
doduše pravi i glavni krivci za ove ratne strahote. No što je s 
nama, koji smo se svi zajedno trebali nalaziti s iste, naše 
strane barikada? Ne bi li naša zajednička sudbina, sudbina 
muslimana i katolika, bila bitno drugačija da smo više naučili 
iz prošlosti? Kaže se, da su oni koji ne nauče pouke prošlosti 


2, Cijelu je raspravu u nastavcima prenio Vjesnik u svojoj rubrici 
“Podlistak" od 9. do 19. srpnja 1993., pod naslovom “Povijesni argumenti: Tko 
je stvorio NDH". 

osuđeni ponavljati je,“ kako je Katalinić napisao u uvodu ovog 
novog, drugog izdanja te rasprave (43). 


Statističkim i političkim argumentima pisac razrađuje 
problematiku Bosne i Hercegovine i zaključuje: 


“Sve, dakle, govori u prilog zajedničke federativne države 
Hrvatske, sastavljene od banske Hrvatske i Dalmacije te 
Bosne i Hercegovine. Tome u prilog govore i ekonomski kao 
i geopolitički razlozi. Bosna i Hercegovina čini s Hrvatskom i 
Dalmacijom zemljopisnu i ekonomsku cjelinu, dok istovremeno 
Bosna i Hercegovina nije povezana sa Srbijom, niti se 
ekonomske potrebe jedne od njih popunjavaju s mogućnostima 
druge. Kroz Hrvatsku Bosna dobiva put u Europu (preko 
hrvatskog kopna) i put u svijet (preko Jadranskog mora), dok 


joj veza sa Srbijom ne pruža ništa." (81) 


“Prostori Bosne i Hrvatske međusobno se popunjavaju, 
dok za Srbiju prostor Bosne znači neprirodnu izraslinu, 
povjesnu slučajnost uzročenu turskim osvajanjem Europe. 
Bez Turaka, naime, ne bi bilo Srba u Bosni, niti bi ikada Srbija 
sanjala o 'srpskoj' Bosni, jer prirodni smjer srpskog širenja nije 
bio prema zapadu, nego na liniji sjever-jug, prema plodnim 
nizinama sjevera i prema toplom moru na jugu." (82) 

Politički, a pogotovo vanjskopolitički, nedvojbeno je 
najvažnija treća rasprava Hrvatske i srpske žrtve 1941.- 1945. 
Izrađena je na temelju rasprava o istoj temi objavljenih u 
časopisu Republika Hrvatska br. 153 (lipanj 1986.) i br. 160 
(10. IV. 1988.) te popunjena osvrtom (i kritikom) na neke 


. daljnje radove. 


Radi se o statističko-političkoj analizi različitih popisa 
pučanstva kao i objavljenih zaključaka srpskog političkog 
pisca dr. Bogoljuba Kočovića, te, u dodatku, ing. Vladimira 
Žerjavića. U tom je radu bitna spoznaja mr. Kazimira Katalinića, 
u čemu se razlikuje i od dr. Kočovića i od ing. Žerjavića, “da 
su popisne prevare 1931. godine povisile broj Srba, a smanjile 
broj drugih, pa su time automatski povećane srpske ratne 
žrtve, a smanjene žrtve drugih." (135) 


== 


Izvrsno izrađena raščlamba dopušta da se 65 stranica te 
rasprave čitaju kao napeti roman koji kulminira zaključkom da 
je u srpsko-hrvatskom ratu između 1941. i 1945. broj žrtava 
Hrvata veći od broja srpskih žrtava. 


Pa zašto su se onda jugoslavenske vlasti od 1945. pa do 
danas trudile da dokažu obrnuto? Da je Jugoslavija doista bila 


zajednička država Srba i Hrvata, ovo bi nastojanje bilo ' 


neshvatljivo. Razlog je, međutim, da je Jugoslavija, prva kao 
i druga, u biti bila srpska država i zato Katalinić zaključuje: 


“Svaki imperijalizam traži svoje opravdanje, pa je to 
pokušavao i srpski imperijalizam. U prvoj Jugoslaviji koristio 
je tezu da su oni balkanski Pijemont, da su oslobodioci 
južnoslavenskih naroda i da im, prema tome, prirodno pripada 
vodeća uloga u državi. U drugoj Jugoslaviji njihovom je 
imperijalizmu kao opravdanje služila, između ostalog, teza o 
genocidnosti hrvatskog naroda. Ratna stradanja koja su, 
dakako, postojala na svim stranama, krivo su se prikazivala i 
potencirala. Trebalo je proturiti u vanjskom svijetu tvrdnju da 
Hrvati nemaju pravo na vlastitu državu, jer bi ta nužno značila 
genocidno ubijanje Srba, aisto je tako trebalo stvoriti uvjerenje 
kod samih Hrvata o sveopćoj narodnoj krivnji da bi se što lakše 
moglo s njima vladati i iskorištavati ih." (85) 

Pročitavši ove raščlambe Hrvati ne mogu pristati ni na 
kakvu novu, bolju i pravedniju Jugoslaviju kao što to potajno 
- i ne toliko potajno - žele nametnuti tehnokrati i eurokrati u 
Bruxellesu i, nešto diskretnije, neki diplomati u Washingtonu. 


I zato je 7. srpnja u dvorani Europskog doma u Zagrebu 
na promociji Katalinićeve knjige vladala “atmosfera ushita i 
odobravanja", kako je to napisala Branka Džebić. * 


Ivo Korsky 

Kako je bilo pod diktaturom 


U članku “Majčinstvo i maćuhinstvo u Hrvata", koji 
donosimo u ovom broju, Stanislav Pejković Šodan spominje 
svoj članak “Pismo čovjeku", objavljenom u reviji Marulić, radi 
kojega je bio uhićen i preslušan od “organa narodne vlasti". 
Donosimo u cijelosti taj članak, da bismo podsjetili čitatelje 
radi čega je intelektualac mogao biti uhićen u režimu 
“socijalizma s ljudskim licem". Članak glasi: 

“Skoro će i novo stoljeće. Dvadeset prvo. Čudiš se? Jest, 
vrijeme brzo ide. E, pa, kako si? Služi li te zdravlje? Kako ti 
povijest? Misliš li na budućnost? Vidim, uniforma ti dobro stoji. 
Kroj je pravi vojnički. Je li ti ordenje teško? Nešto ti visi lijevo 
rame. Čuvaj kičmu! 

Eto, propitkujem koješta, ne srdi se. Primjećujem, nekako 
si nervozan, naglo se živciraš. Sve te muči. Nije to zdravo. 
Mnogi su te problemi stisli. Čujem da nisi zadovoljan društvenim 
razvojem. Da te politika nekako stegla. Težak je stranački 
život. Ali treba se boriti. Pišeš da te članstvo opterećuje. Da 
nije lako biti programiran. Da uvijek netko za tebe misli. Neki 
su tvrdili da je to dobro, a tebe smeta. Čuo sam das civilizacijom 
činiš neke bezobrazne stvari. To mi nije drago! Kažu da si 
napravio umjetno srce. O drugim plastičnim organima da ne 
govorim. Je li istina da istražuješ molekularni osjećaj? 

Ni s idealima nisi baš u najboljim odnosima. Kažeš: 
neizvjestan je to kruh, ali treba se nadati. E, pa nadaj se! 

Još ponegdje ratuješ. Neznam dali te to relaksira. Tvrdiš 
kako su barem tu odnosi pošteni. Da se zna tko je neprijatelj 
i što ga ide. Dakle, metke još obožavaš. A načuo sam da 
spremaš neko strašno oružje i da ćeš putem njega dovesti 
stvari u red. Pravo da ti kažem, strah me tvog pokušaja. 

S mitinzima nemaš problema. Redovit si posjetitelj. U 
redu, ne ljuti se, znam, posjećuješ samo prave mitinge. Nego, 
nešto su ti spomenici oronuli. Sve ih neka rđa nagriza. Jest da 
ih je teško održavati, skupi su, pogotovo oni stariji. Pa, 
čovječe, gdje su ti novi? Osvježi povijest! Pobjegni u novu 
epohu! Razbij dosadu! Osim toga, gradi jednostavnije 


m, me 


spomenike (postoje i jeftiniji materijali). A zašto ne bi napravio 
postolje za svagda, pa spomenike mijenjao ovisno okursu? To 
bi ti se. najviše isplatilo. Stari izvidaš, novi zavidaš? 

Zabrinjava te problem boje. Ne znaš koju bi odabrao za 
svoju ideologiju. Pa, onu koja je u modi! 

Htio sam ti prigovoriti i u pogledu zastava. Znam da si 
poznati mahač. Mahanje je i Zdravo, pospješuje probavu, ali 
- zašto su ti zastave neispeglane? Zar ne držiš do higijene? 

Kako tvoje drage parole? Pošto su sad? Tu si uvijek imao 
stila. Ne daj se! 

Kako ti kultura? Je li joj prošlo ono od prošlog puta? 
Jaučeš li u njoj o slobodi? Piše li itko o razumu? 

Kako ti obljetnice? Ističe li im garancija? 

Umalo zaboravih pitati imaš li još onako dobre himne? A, 
tu ti svaka čast! Bilo je lijepih. U srce su dirale! Čim ih čuješ, 
sablju pašeš! ' 

Na Kraju bih te pitao najdraže: o tvojim ljubimcima, o 
idolima. Kako su? Sagibaš li pred njima kralježnicu? Ližeš li.im 
pete? Za tim si uvijek ludovao. Kako stojiš s medijima? Lažu 
li još uvijek? Jesi li intiman s propagandom? Oprosti na ovoj 
indiskreciji! | 

Da te upitam i za zdravlje. Veliš, nije lako s boleštinama. 
Muči te depresija. Drž' se! Imaš psihijatriju. Elektrošokiraj se! 
Promijeni napon. 

Dragi čovječe, želim ti mirne snove i ... ne piši." 

k 

U zbirci “Valovima nikad kraja", u kojoj je “Pismo čovjeku" 
zadnji sastavak, “Umjesto pogovora" nalazi se ulomak iz 
recenzije Dubravka Horvatića, koji ukratko karakterizira 
Pejkovićevu prozu. kao dio i odraz jednoga posebnog 
društvenog sustava: “Delikt mišljenja, te općenito težnja prema 
duhovnim vrijednostima, prema idealnom izlasku iz svijeta 
puke materijalnosti, neprestano nazočna u prozi ovoga pisca 
kao njezina etička konstanta, bivaju kažnjavani u totalitarnom 
svijetu koji ne priznaje i zato potire, zatire vrijednost pojedinca, 
osobnosti." 

CIJENJENI GOSPODINE! 
CIJENJENA GOSPOĐO! 

